Laporan CCRIS: Cara Semak & 3 Perkara Lain Wajib Tahu

Laporan CCRIS bukanlah suatu istilah asing bagi kebanyakan orang. Ia biasa didengari terutamanya semasa proses pemohonan pinjaman tidak kiralah
pinjaman perumahan
 atau
pinjaman kereta
. Secara asasnya, rekod CCRIS ini penting untuk pihak bank menilai skor kredit dan kemampuan anda untuk mendapatkan pinjaman.

Table of Contents

Toggle

10 Perkara Penting Anda Perlu Tahu Tentang Laporan Kredit CCRIS
1. Apa Maksud CCRIS?
2. Apa Maklumat Tersedia dalam Laporan CCRIS?
3. Siapa yang Boleh Mengakses Laporan CCRIS?
4. Bagaimana Cara Baca CCRIS Report?

5. Bagaimana Cara Dapatkan Laporan CCRIS?
6. Apakah Jenis Hutang yang Termasuk dalam Rekod CCRIS?
7. Adakah Laporan CCRIS Menyenaraihitamkan Peminjam?
8. Bila CCRIS Akan Update?
9. Berapa Lama Tempoh Clear Nama CCRIS?
10. Apa Beza CCRIS dan CTOS?
Laporan CCRIS yang Baik Akan Memudahkan Urusan Anda

10 Perkara Penting Anda Perlu Tahu Tentang Laporan Kredit CCRIS

Laporan CCRIS memainkan peranan penting dalam menentukan sama ada permohonan pinjaman anda diluluskan atau ditolak oleh pihak bank. Penyata CCRIS dengan rekod kredit atau rekod bayaran balik pinjaman tanpa
tunggakan pinjaman
 atau terlewat bayar boleh meningkatkan peluang anda untuk mendapatkan pinjaman. Tetapi, apa itu CCRIS sebenarnya?

1. Apa Maksud CCRIS?

CCRIS maksud Central Credit Reference Information System (CCRIS) atau Pusat Sistem Maklumat Rujukan Kredit. Ia merupakan laporan kredit yang diselia oleh Bank Negara Malaysia (BNM) untuk memudahkan pengurusan risiko kredit antara bank.

Laporan CCRIS mengumpulkan semua rekod bayaran bulanan peminjam daripada institusi kewangan berkaitan seperti bank, broker insurans dan syarikat utiliti untuk tempoh 12 bulan terkini. Maklumat ini dikemas kini kepada BNM setiap bulan dan digabungkan menjadi laporan kredit CCRIS standard.

Penyata CCRIS ini akan disediakan kepada institusi kewangan, peminjam (atas permintaan) dan agensi pelaporan kredit yang diluluskan (dengan persetujuan peminjam).
Bayaran ansuran PTPTN
 merupakan antara maklumat yang direkodkan dalam penyata CCRIS.

Namun begitu, perlu difahami yang CCRIS bukanlah sistem yang menyenarai hitam peminjam seperti tanggapan sesetengah pihak. Ia hanya menyimpan rekod kredit dan menyediakan gambaran penuh kesihatan kewangan seseorang individu.

2. Apa Maklumat Tersedia dalam Laporan CCRIS?

Melalui semakan CCRIS online, anda boleh mendapatkan laporan kredit CCRIS yang mengandungi maklumat kredit peminjam seperti:

i. Kredit yang Tertunggak

Ringkasan semua kredit dan pinjaman yang tertunggak. Bahagian ini merujuk pada
hutang yang belum habis bayar
 termasuk yang dipinjam secara individu, pinjaman bersama dan pinjaman

perniagaan
 atau komersial.

ii. Akaun Pemerhatian Khusus (
Special Attention Accounts
)

Berkait dengan pinjaman tertunggak yang diletakkan di bawah pemantauan khas pihak bank.
Pinjaman itu dipantau rapat oleh pihak berkuasa kewangan untuk dapatkan pembayaran balik pinjaman.

iii. Permohonan Kredit

Sebarang permohonan kredit yang sedang diproses atau yang telah diluluskan dalam tempoh 12 bulan terakhir.

3. Siapa yang Boleh Mengakses Laporan CCRIS?

Laporan CCRIS hanya boleh diberikan kepada pihak-pihak tertentu, tertakluk pada kelulusan BNM seperti berikut:

Mana-mana peminjam individu atau syarikat untuk semak laporan kredit sendiri/syarikat;

Mana-mana peminjam individu untuk laporan perniagaan sendiri – laporan milikan tunggal, perkongsian atau badan profesional;

Mana-mana institusi kewangan untuk menyemak kelayakan kredit pelanggan sedia ada atau bakal pelanggan yang membuat permohonan kredit;

Mana-mana agensi kredit berdaftar yang diluluskan oleh BNM dengan kebenaran daripada peminjam;

Laporan CCRIS juga boleh dipohon bagi pihak syarikat, badan perniagaan atau profesional oleh individu yang diberi kuasa dan peminjam yang telah meninggal dunia oleh individu yang dilantik oleh Mahkamah.

Kredit: Contoh CCRIS
Report

Bank Negara Malaysia

4. Bagaimana Cara Baca CCRIS
Report
?

Anda boleh rujuk contoh
report
 CCRIS di atas. Semakin banyak nombor ‘0’ dalam salinan CCRIS, semakin baik rekod kredit seseorang individu. Untuk makluman anda, setiap huruf dan nombor dalam contoh laporan CCRIS membawa maksud yang tersendiri.

0 – Tiada tunggakan;

1 – Bayaran lewat satu (1) bulan;

2 – Bayaran lewat dua (2) bulan;

3 – Bayaran lewat tiga (3) bulan.

Jika anda ada tunggakan bayaran lebih daripada tiga bulan, nama anda akan dimasukkan dalam pemantauan Akaun Pemerhatian Khusus atau Special Attention Account (SAA). Ini mungkin boleh menyukarkan anda untuk buat
loan
 disebabkan rekod pembayaran dan
skor CTOS
 yang tidak cantik.

5. Bagaimana Cara Dapatkan Laporan CCRIS?

Laporan CCRIS Bank Negara penting bagi pihak bank untuk mengakses kemampuan kewangan anda, lebih-lebih lagi jika anda membuat permohonan kredit baharu contohnya untuk membuat
pembelian rumah
. Bagaimana cara dapatkan CCRIS
report
? Laporan CCRIS boleh didapati secara percuma melalui tiga cara popular berikut:

i. Kiosk Bank Negara Malaysia

Lawati mana-mana cawangan Bank Negara Malaysia untuk mendapatkan laporan CCRIS untuk beli rumah secara percuma. Bawa bersama kad pengenalan (MyKad) untuk pengesahan.

ii. Agensi Kaunseling dan Pengurusan Kredit (AKPK)

AKPK juga menyediakan perkhidmatan untuk mendapatkan salinan laporan CCRIS secara percuma. Bawa kad pengenalan (MyKad) dan dokumen sokongan ke mana-mana cawangan AKPK untuk mendapatkan laporan ini.

iii. Agensi Pelaporan Kredit Diluluskan

Anda juga boleh memohon laporan kredit pCCRIS di mana-mana Agensi Pelaporan Kredit yang diluluskan seperti:

Credit Bureau Malaysia Sdn Bhd;

CTOS Data Systems Sdn Bhd;

Experian Information Services (Malaysia) Sdn Bhd.

Agensi Pelaporan Kredit ini mungkin mengenakan bayaran untuk perkhidmatan yang ditawarkan. Anda perlu bawa kad pengenalan beserta dokumen sokongan lain seperti
lesen memandu
 atau pasport (jika bukan warganegara).

iv. eCCRIS Bank Negara Malaysia

Selain itu, anda juga boleh mendapatkan laporan CCRIS melalui portal dalam talian eCCRIS. Untuk mengakses portal ini, anda perlu berdaftar dengan Bank Negara Malaysia atau AKPK terlebih dahulu.

Kunjungi mana-mana kiosk CCRIS terlebih dahulu untuk mendapatkan PIN enam digit. Kemudian, log masuk ke dalam portal eCCRIS untuk mendapatkan laporan kredit CCRIS anda secara percuma.

Cara Dapatkan Report CCRIS Secara Online Melalui eCCRIS

Berikut cara semak CCRIS melalui eCCRIS untuk panduan anda:

1. Log Masuk

Layari
laman web eCCRIS
 – jika anda pengguna kali pertama, klik Log Masuk Kali Pertama.

2. Isi Maklumat Diperlukan

Pilih Warganegara, Masukkan Nombor Kad Pengenalan (atau nombor pasport), Nombor PIN enam digit yang dihantar ke nombor telefon yang didaftarkan untuk pengaktifan akaun dan klik Hantar.

3. Tetapkan ID Pengguna & Kata Laluan

Masukkan ID Pengguna, alamat e-mel dan tukar kata laluan. Kemudian, klik Hantar.

4. Tetapkan Tetapan Keselamatan

Pilih imej keselamatan dan masukkan frasa keselamatan. Tetapkan juga soalan keselamatan dan jawapan bagi setiap soalan yang dipilih. Kemudian, klik Hantar.

5. Terima Mesej Pengesahan

Setelah selesai, anda akan menerima mesej pengesahan penerimaan.

6. Semak Laporan CCRIS

Untuk mendapatkan laporan CCRIS, anda perlu pilih Carian, kemudian klik Carian Sendiri – Individu. Tandakan Saya Setuju pada kotak kenyataan penafian, kemudian klik Carian Laporan.

7. Muat Turun Salinan Laporan CCRIS

Muat turun salinan laporan CCRIS untuk semakan dan rujukan anda.

v. Surat, Faks atau E-mel

Anda juga boleh semak laporan CCRIS melalui pos, e-mel atau faks ke pusat khidmat pelanggan TELELINK BNM. Pastikan anda melampirkan dokumentasi sokongan lengkap.

6. Apakah Jenis Hutang yang Termasuk dalam Rekod CCRIS?

Berikut adalah senarai hutang yang termasuk dalam rekod CCRIS:

Pembiayaan
pinjaman peribadi
 CCRIS;

Pinjaman rumah
, pinjaman kedai komersial dan lain-lain;

Pinjaman PTPTN
;

Tunggakan kad kredit
;

Pembiayaan pembelian kenderaan;

Pembiayaan perniagaan.

7. Adakah Laporan CCRIS Menyenaraihitamkan Peminjam?

Penyata CCRIS hanya berfungsi merekodkan aktiviti kewangan peminjam. Laporan kredit ini adalah salah satu sumber bagi institusi kewangan untuk menyemak sejarah kredit peminjam. Ia membolehkan pihak bank mengakses maklumat kredit (baik atau tidak)sebelum meluluskan permohonan peminjam anda.

Laporan CCRIS tidak menyenaraihitamkan atau
blacklist
 nama peminjam seperti ramai orang fikirkan. Untuk semak nama
blacklist
 atau tidak, anda boleh rujuk artikel
Cara Check Nama
Blacklist
 di Malaysia
 untuk panduan anda.

8. Bila CCRIS Akan
 Update
?

Maklumat CCRIS daripada Bank Negara Malaysia dikemaskini pada hari ke-10 setiap bulan. Rekod CCRIS ini merangkumi pinjaman yang belum dijelaskan seperti kemudahan kredit, rekod pembayaran, jumlah ansuran, had kredit dan permohonan kredit yang telah diluluskan (serta dalam proses) untuk tempoh 12 bulan terakhir.

9. Berapa Lama Tempoh
 Clear
 Nama CCRIS?

Jika ada berjaya menyelesaikan tunggakan pinjaman anda, maklumat CCRIS akan dikemas kini pada hari ke-10 setiap bulan. Sebagai contoh, jika bayar semua tunggakan pinjaman pada 26 Jun, dan anda semak laporan CCRIS pada 11 Julai, anda akan mendapati rekod pembayaran Jun dikemas kini kepada “0”.

10. Apa Beza CCRIS dan CTOS?

Secara amnya, kedua-dua CCRIS dan CTOS menyediakan laporan kredit. Meskipun begitu, terdapat perbezaan daripada aspek pemerolehan maklumat kredit. Sumber CCRIS adalah daripada Bank Negara Malaysia, manakala rekod CTOS adalah daripada sumber awam dan institusi kewangan.

Berikut perbezaan CTOS dan CCRIS untuk membantu anda memahami dengan lebih baik:

CCRIS

CTOS

Pihak Berkuasa

Biro Kredit Bank Negara Malaysia

Organisasi Persendirian

Tujuan

Sistem yang dicipta oleh BNM untuk mengumpul info kredit tentang peminjam atau peminjam berpotensi ke dalam satu report kredit standard.

Report kredit yang memang diguna oleh bank dan institusi kewangan di Malaysia untuk semak kelayakan kredit dan keupayaan individu atau syarikat untuk bayar balik hutang.

Maklumat Dalam Laporan

Semua pinjaman tertunggak.

Sama ada anda pernah ambil pinjaman bersama atau pinjaman perkongsian dengan sesiapa.

Sama ada anda ada akaun yang dilabel “Akaun Perhatian Khusus” / “Special Attention Accounts” – selalunya ni macam Pinjaman Tak Berbayar (NPL) atau mana-mana akaun yang dipantau rapat oleh pihak berkuasa kewangan.

Data seperti nama, nombor IC, nombor pendaftaran syarikat.

Jawatan pengarah dan kepentingan perniagaan

Tindakan undang-undang

Pengadil perdagangan dan komen subjek

Status kes

Status muflis individu

Sumber Maklumat

Bank dan institusi kewangan

Suruhanjaya Syarikat Malaysia (SSM / CCM)

Notis undang-undang dari surat khabar

Gazet dan penerbitan kerajaan

Jabatan Insolvensi Malaysia (JIM / MDI)

Jabatan Pendaftaran Negara (JPN / NRD)

Jabatan Pendaftaran Pertubuhan Malaysia (JPPM / ROS) dan info yang diberikan oleh pemiutang

Pemiutang / litigator / pengadil perdagangan

Info yang diberi secara rela oleh individu / syarikat tersebut

Laporan yang Disediakan

Percuma

Laporan
basic
 percuma

Sekitar RM26.50 untuk
Report
 Skor MyCTOS yang lebih terperinci

Cara Akses

Pergi ke BNM atau mana-mana cawangan

Boleh buat permintaan report secara online dan melalui emel

Secara online

Tempoh Sejarah Kredit Diarkibkan

12 bulan

Selama-lamanya

Sebab utama pentingnya laporan CCRIS adalah apabila anda ingin memohon pinjaman ataupun

kad kredit
. Sebelum bank menentukan sama ada permohonan anda boleh diluluskan atau tidak, bank akan merujuk kepada rekod kredit anda terlebih dahulu melalui laporan CCRIS.

Berdasarkan rekod ini, bank akan menilai sama ada mereka sanggup menanggung risiko atau tidak dengan meluluskan permohonan pinjaman anda. Jika rekod kredit anda cantik, tiada tunggakan atau sebarang senarai hitam, peluang permohonan pinjaman dan permohonan kad kredit untuk diluluskan adalah lebih cerah.

Tetapi, jika rekod anda tidak cantik, bank mungkin tidak akan berani tanggung risiko dan akan menolak permohonan anda. Berikut merupakan empat perkara tentang CCRIS yang anda perlu tahu:

Laporan CCRIS yang Baik Akan Memudahkan Urusan Anda

Setiap bank dan institusi kewangan menilai permohonan pinjaman secara berbeza, tetapi secara umum, perkara utama yang mereka lihat adalah: pembayaran tepat pada waktunya, kadar lalai paling rendah, lalai yang sangat sedikit (seperti pembayaran kad kredit), dan Nisbah Perkhidmatan Hutang (DSR) adalah pada tahap yang baik.

Ini juga bermaksud bahawa bank dan institusi kewangan pada umumnya tidak menyukai peminjam dengan hutang yang tinggi (hutang kad kredit atau pinjaman bank terus berada pada had tertinggi), kerana bagi mereka, peminjam tersebut mungkin tidak mempunyai status kewangan yang baik. Pastikan anda sentiasa konsisten dan berdisiplin dalam membuat bayaran balik pinjaman pinjaman anda yang tertunggak.

Akhir kata, urusan anda akan menjadi lebih mudah dengan rekod CCRIS yang bagus. Semoga panduan ini dapat membantu anda menguruskan kewangan dengan lebih baik selepas ini. Selain itu, sekiranya anda sedang mencari

insurans kereta
 dan

insurans motosikal terbaik
, layari laman web Qoala untuk info lanjut.

Kongsi:


Cara Mohon LPPSA Online, Kelayakan Pinjaman Perumahan Kerajaan

Kakitangan awam atau pekerja kerajaan memiliki banyak kelebihan untuk
beli rumah idaman
 salah satunya melalui pinjaman LPPSA atau turut dikenali sebagai Lembaga Pembiayaan Perumahan Sektor Awam. Secara asasnya, pakej
 loan
 rumah yang ditawarkan oleh LPPSA adalah lebih baik berbanding pakej
pinjaman perumahan
 yang ditawarkan oleh bank.

Pinjaman LPPSA dikatakan lebih menguntungkan kerana menjanjikan kadar bunga yang rendah serta menawarkan
margin pembiayaan
 maksimum 100 peratus tanpa memerlukan anda mengeluarkan simpanan anda untuk membayar
 kos beli rumah
 seperti deposit atau
downpayment
 rumah idaman.

Oleh sebab itu, penjawat awam digalakkan untuk membeli rumah idaman melalui pinjaman perumahan LPPSA. Artikel ini akan menerangkan semua maklumat tentang LPPSA termasuk proses permohonan, kelayakan pinjaman LPPSA, syarat pinjaman LPPSA dan banyak lagi.

Table of Contents

Toggle

8 Perkara Anda Perlu Tahu Sebelum Mohon Pinjaman LPPSA
1. Skim Pembiayaan Perumahan Sektor Awam
2. Jenis Pembiayaan Perumahan Sektor Awam
3. Kadar Faedah Pinjaman Perumahan Kerajaan
4. Skop Pembiayaan Perumahan Sektor Awam
5. Tempoh Pinjaman LPPSA
6. Kelayakan Pinjaman Perumahan LPPSA
7. Dokumen yang Diperlukan
8. Semakan Baki Pinjaman LPPSA
LPPSA Online: Cara Membuat Permohonan LPPSA
Pinjaman Perumahan LPPSA vs Bank

8 Perkara Anda Perlu Tahu Sebelum Mohon Pinjaman LPPSA

Lembaga Pembiayaan Perumahan Sektor Awam (LPPSA) merupakan badan berkanun yang bertanggungjawab menguruskan kemudahan pembiayaan perumahan sektor awam. Berikut merupakan info lengkap tentang proses permohonan Pinjaman Pembiayaan Perumahan Sektor Awam (LPPSA) untuk panduan anda sekiranya anda ingin menggunakan kemudahan ini.

1. Skim Pembiayaan Perumahan Sektor Awam

Bagi anda yang tidak tahu, pinjaman rumah kerajaan ini direka khusus untuk kakitangan awam bagi membantu kakitangan kerajaan memiliki kediaman sendiri. LPPSA menawarkan dua skim pembiayaan perumahan iaitu:

Skim Pembiayaan Perumahan Sektor Awam Secara Islam (SPPSAi);

Skim Pembiayaan Perumahan Sektor Awam Secara Konvensional (SPPSA).

2. Jenis Pembiayaan Perumahan Sektor Awam

Secara asasnya, pinjaman LPPSA menawarkan tujuh jenis pembiayaan kepada penjawat awam yang layak seperti berikut:

Pembelian rumah kediaman yang telah siap;

Pembinaan rumah di atas tanah sendiri;

Pembelian rumah kediaman yang sedang dibina;

Pembelian tanah bagi tujuan pembinaan rumah;

Penyelesaian keseluruhan pinjaman perumahan sedia ada daripada bank/institusi kewangan;

Pembinaan rumah kediaman di atas tanah yang dibiayai melalui kemudahan LPPSA;

Pengubahsuaian rumah kediaman yang dibiayai/diselesaikan melalui kemudahan LPPSA.

3. Kadar Faedah Pinjaman Perumahan Kerajaan

Kadar faedah
loan
 rumah kerajaan SPPSA (pinjaman konvensional) ditetapkan sebanyak empat peratus setahun ke atas amaun pembiayaan yang diluluskan. Pengiraan kadar faedah dibuat ke atas baki berkurangan (
reducing balance
) setiap bulan. Kadar keuntungan pembiayaan SPPSAi (pinjaman Islamik) pula ditetapkan sebanyak tujuh peratus setahun. Pengiraan kadar keuntungan turut dibuat ke atas baki berkurangan setiap bulan. Selain itu, peminjam juga akan menikmati kadar keuntungan sebanyak empat peratus setahun melalui Prinsip Muqasah/Ibra’.

4. Skop Pembiayaan Perumahan Sektor Awam

Selain itu, pembiayaan perumahan sektor awam ini turut merangkumi perkara-perkara lain seperti harga hartanah, kos bayaran
insurans rumah
 atau perlindungan gadai janji (MRTA, MRTT), perlindungan pemilikan rumah jangka panjang (LTHO) dan
kos guaman hartanah
 berkaitan penyediaan dokumen perjanjian pembiayaan.

5. Tempoh Pinjaman LPPSA

Penjawat awam yang layak boleh menikmati kemudahan pembiayaan perumahan LPPSA sebanyak dua kali. Meskipun begitu, permohonan pembiayaan kedua hanya dibenarkan dengan syarat pembiayaan perumahan pertama telah diselesaikan sepenuhnya.

Pinjaman Perumahan Pertama

Pinjaman Perumahan Kedua*

Skim Pencen

35 tahun atau sehingga umur 90 tahun atau mana-mana terdahulu.

30 tahun atau sehingga umur 90 tahun atau mana-mana terdahulu.

Skim
KWSP

35 tahun atau sehingga tamat tempoh perkhidmatan atau mana-mana terdahulu.

30 tahun atau sehingga tamat tempoh perkhidmatan atau mana-mana terdahulu.

6. Kelayakan Pinjaman Perumahan LPPSA

Penjawat awam yang berstatus tetap dan telah disahkan perkhidmatan layak untuk memohon pinjaman LPPSA. Ia sekali gus membolehkan penjawat awam membeli rumah kediaman, tanah atau melakukan sebarang kerja ubah suai (
renovate
 rumah
) yang dibenarkan.

Kelayakan Pembiayaan Pertama

Bagi
loan
 rumah pertama, ansuran bulanan mestilah tidak melebihi 60 peratus daripada gaji pokok dan elaun tetap. Selain itu, jumlah hutang mestilah tidak melebihi 80 peratus daripada pendapatan bersih*.

Kelayakan Pembiayaan Kedua

Bagi
loan
 rumah kedua pula, ansuran bulanan tidak melebihi 50 peratus daripada gaji pokok dan elaun tetap, dan jumlah hutang tidak melebihi 80 peratus daripada pendapatan bersih*.

Pendapatan Bersih*

Pendapatan bersih merupakan gaji pokok dan elaun tetap yang mengambil kira aspek-aspek berikut:

Imbuhan Tetap Perumahan (ITP)/Elaun Perumahan Wilayah (EPW);

Imbuhan Tetap Khidmat Awam (ITKA)/Imbuhan Tetap Khidmat Tentera (ITKT);

Imbuhan Tetap Keraian (ITK);

Imbuhan Tetap Jawatan Utama (ITJU);

Bantuan Sara Hidup (COLA)/Bayaran Insentif Wilayah (BIW)/Bayaran Insentif Semenanjung Malaysia (BISM)/Bayaran Insentif Sabah Sarawak (BISS);

Elaun Memangku.

Sekiranya anda ingin membuat semakan kelayakan pinjaman perumahan LPPSA, anda boleh gunakan kalkulator LPPSA. Anda boleh klik
pautan
 ini untuk info lanjut.

7. Dokumen yang Diperlukan

Sama seperti permohonan pinjaman perumahan di bank, anda perlu mengemukakan dokumen sokongan bagi membolehkan permohonan pinjaman anda diluluskan. Berikut senarai dokumen yang diperlukan sebelum anda menghantar permohonan pinjaman rumah anda:

Salinan kad pengenalan (MyKad) yang telah disahkan;

Slip gaji asal atau e-Penyata Gaji atau Salinan surat pengesahan jawatan berpencen yang telah disahkan;

Surat iringan Ketua Jabatan;

Borang Permohonan Pinjaman atau Pembiayaan SPPB yang disahkan termasuk

i. Borang Akuan Pemilihan Insurans/Takaful;

ii. Borang 2 – Surat Persetujuan Penyelesaian Hutang Pinjaman Perumahan serta Faedah;

Salinan sijil nikah/Pendaftaran perkahwinan di Malaysia;

Salinan sijil kelahiran anak.

8. Semakan Baki Pinjaman LPPSA

Sekiranya anda ingin membuat semakan baki pinjaman, pihak LPPSA menyediakan dua kaedah semakan yang boleh dipertimbangkan. Anda boleh semak baki pinjaman LPPSA sama ada secara online atau melalui SMS seperti berikut:

LPPSA Baki Pinjaman Secara Online

Untuk lakukan semakan baki secara online, anda boleh ikuti langkah-langkah seperti berikut:

Layari portal Pinjaman Perumahan Bersepadu SPPB;

Log masuk menggunakan nombor kad pengenalan dan kata laluan anda;

Kemudian, pilih Status Baki Pinjaman untuk semak jumlah hutang anda.

LPPSA Baki Pinjaman Secara SMS

Bagi semakan baki melalui SMS pula, anda boleh ikuti langkah berikut:

LPPSA<jarak>Baki<jarak>No Kad Pengenalan dan Hantar ke 15888

LPPSA Online: Cara Membuat Permohonan LPPSA

Bagi anda yang mempertimbangkan untuk memohon
loan
 rumah kerajaan, panduan ini mungkin boleh membantu anda. Secara amnya, permohonan pembiayaan perumahan LPPSA boleh dibuat secara online dengan mengikut langkah-langkah berikut:

Layari portal
Lembaga Pembiayaan Perumahan Sektor Awam
;

Pengguna kali pertama perlu mendaftar masuk terlebih dahulu;

Kemudian, log masuk atau
login
 LPPSA menggunakan ID dan kata laluan yang telah didaftarkan dan disahkan melalui e-mel;

Sekiranya anda pengguna baharu, anda akan dibawa ke halaman Kemas Kini Butiran;

Maklumat peribadi, alamat kediaman, butiran keluarga dan pekerjaan perlu dilengkapkan;

Halaman utama memaparkan pilihan jenis pembiayaan yang boleh dipilih sama ada permohonan individu atau permohonan bersama;

Bagi permohonan baru, anda perlu memasukkan butiran seperti maklumat awal pembiayaan, jawatan dalam perkhidmatan, jumlah pendapatan dan komitmen, pemilihan insurans atau takaful, dan pengesahan;

Klik butang Simpan dan Hantar;

Selesai.

Tempoh kelulusan permohonan biasanya bergantung pada dokumen yang dihantar. Jika dokumen tidak lengkap, besar kemungkinan ia akan mengambil masa lebih lama. Namun secara amnya, tempoh kelulusan pinjaman perumahan kerajaan biasanya seperti berikut:

Pinjaman Pertama: Tiga hari bekerja dari tarikh permohonan diterima;

Pinjaman Kedua (pembelian hartanah kali kedua): Lima hari bekerja dari tarikh permohonan diterima;

Pinjaman Kedua (ubahsuai unit kediaman): 21 hari bekerja dari tarikh permohonan diterima.

Pinjaman Perumahan LPPSA vs Bank

Pinjaman Perumahan Kerajaan (LPPSA) merujuk pada kemudahan yang ditawarkan oleh kerajaan khas bagi penjawat awam. Berikut perbezaan antara LPPSA vs
bank loan
 2022 untuk rujukan dan panduan anda:

Pinjaman LPPSA

Pinjaman Bank

Kelayakan

Terbuka kepada kakitangan kerajaan atau penjawat awam

Terbuka kepada semua rakyat Malaysia

Margin Pembiayaan

Margin pembiayaan rumah kedua atau ketiga sama seperti
loan
 rumah pertama

Margin pembiayaan rumah kedua atau ketiga akan ditawarkan sehingga maksimum 70 peratus

Kadar Faedah

Kadar faedah kekal empat peratus untuk tempoh 30 tahun

Kadar faedah berbeza mengikut bank dan tempoh pinjaman

Skor Kredit

Individu disenarai hitam atau mempunyai rekod CCRIS, CTOS tidak memuaskan masih boleh memohon

Perlu memiliki skor kredit CCRIS, CTOS yang baik untuk memudahkan proses

Semoga perkongsian ini boleh membantu anda sekiranya anda ingin memohon pinjaman perumahan kerajaan untuk beli rumah baharu anda. Selain itu, sekiranya anda sedang mempertimbangkan
 insurans rumah terbaik
 dan komprehensif untuk anda, layari laman web Qoala untuk info lanjut. Qoala merupakan
platform insurans di Malaysia
 yang menyediakan pelbagai jenis insurans termasuk
 insurans kereta
 dan
insurans motor
 dengan jaminan proses beli insurans yang selamat, berpatutan dan mudah.

Kongsi:


Kadar Mas Kahwin Ikut Negeri di Malaysia 2022

Nilai pemberian mas kahwin atau turut dikenali sebagai mahar secara asasnya adalah berbeza-beza ikut negeri masing-masing. Ia merupakan pemberian wajib yang diberikan oleh lelaki kepada perempuan yang bakal menjadi isteri. Mas kahwin merupakan ibadat yang diwajibkan dan terkandung dalam rukun nikah. Ia menjadi hak isteri selama-lamanya dan tidak boleh dituntut oleh sesiapa termasuklah bekas suami atau keluarga bekas suami.

Table of Contents

Toggle

3 Perkara Asas Perlu Tahu Tentang Mas Kahwin di Malaysia
1. Maksud Mahar atau Mas Kahwin
2. Kadar dan Jenis Mahar
3. Apa Perbezaan Mas Kahwin dan Wang Hantaran?
Mas Kahwin Ikut Negeri: Harga Mas Kahwin Mengikut Negeri di Malaysia

3 Perkara Asas Perlu Tahu Tentang Mas Kahwin di Malaysia

Perbelanjaan perkahwinan secara umumnya memerlukan belanja yang besar. Banyak kos dan perbelanjaan yang perlu ditanggung dan diberi perhatian antaranya
kos kenduri
, mas
khawin
 (atau mahar), wang hantaran dan sebagainya.

1. Maksud Mahar atau Mas Kahwin

Apa itu mahar? Menurut Islam, mas
kawin
 atau mahar merupakan harta atau manfaat yang wajib diberikan oleh seorang suami kepada isteri atas sebab pernikahan. Ia bukan sahaja hadiah pemberian wajib kepada isteri, tetapi merujuk pada pemberian yang mempunyai nilai sebagai jaminan sosio-ekonomi wanita.

2. Kadar dan Jenis Mahar

Tiada had maksimum atau minimum ditetapkan dalam menentukan nilai mas kahwin. Ia bergantung pada persetujuan, taraf atau darjat pengantin tersebut. Meskipun begitu, Islam menyarankan untuk mengambil jalan tengah untuk kebaikan bersama dan tidak menggalakkan meletakkan mahar terlalu tinggi kerana ia boleh menyebabkan kesukaran kepada pihak lelaki. Selain itu, mahar terbahagi kepada dua jenis iaitu:

Mahar Musamma

Ia merujuk pada mas kahwin yang telah
ditetapkan dan dipersetujui oleh kedua-dua belah pihak
 dengan tidak memandang kepada nilai mas kahwin saudara-saudara perempuan yang lain. Jumlah mas kahwin biasanya disebut dengan jelas dalam majlis pernikahan seperti yang diamalkan dalam perkahwinan masyarakat Melayu pada hari ini.

Mahar Misil (Mahar yang Sepadan)

Kadar mas kahwin jenis ini
ditentukan mengikut kadar saudara-saudara pihak isteri
 yang telah berkahwin terlebih dahulu. Kadar mahar tersebut akan
diqiaskan
 (disamakan) dengan mahar perempuan yang setaraf dalam kalangan keluarga seperti adik-beradik perempuan seibu sebapa atau ibu saudara.

Jika tiada, ia akan disamakan dengan perempuan lain yang setaraf dari segi kedudukan dalam masyarakat atau jika tiada juga, kadar mas kahwin ditentukan bergantung pada suami berdasarkan adat dan tradisi setempat.

3. Apa Perbezaan Mas Kahwin dan Wang Hantaran?

Ramai dalam kalangan bakal pengantin yang masih keliru antara mas kahwin dan duit hantaran. Secara asasnya, pemberian mas kahwin ialah ibadat yang bersifat
 wajib
 dan terkandung dalam rukun nikah. Mas kahwin merupakan pemberian daripada seorang lelaki (bakal suami) kepada bakal isterinya biasanya dalam bentuk
emas
 seperti gelang atau rantai emas.

Secara amnya, mas kahwin menjadi hak milik isteri selama-lamanya dan tidak boleh dituntut semula oleh suami atau ahli keluarga tidak boleh mengambil sebahagian daripada mas kahwin tersebut melainkan dengan kebenaran isteri. Bagi duit hantaran kahwin pula, ia merupakan adat dalam perkahwinan orang Melayu.

Nilai duit hantaran bergantung pada budi bicara seperti yang dipersetujui oleh kedua-dua belah pihak keluarga. Tidak seperti mahar yang menjadi hak milik isteri, wang hantaran bukan milik mutlak isteri. Ia boleh diberikan kepada keluarga untuk menampung kos majlis perkahwinan. Malah, pemberian wang hantaran pula adalah
tidak wajib
.

Mas Kahwin Ikut Negeri: Harga Mas Kahwin Mengikut Negeri di Malaysia

Islam menggalakkan untuk tidak meletakkan kadar mahar terlalu tinggi untuk mengelakkan kesukaran dan tidak membebankan mana-mana pihak terutamanya pihak lelaki. Oleh sebab itu, mas kahwin ci beberapa negeri di Malaysia ditentukan ikut negeri. Ia ditetapkan oleh Majlis Agama Islam Negeri pada kadar tertentu yang munasabah untuk mengelakkan sebarang implikasi.

Namun secara asasnya, Islam tidak menetapkan sebarang nilai maksimum atau minimum bagi pemberian mahar. Kadar mas kahwin bergantung sepenuhnya kepada uruf iaitu keadaan semasa dan suasana sesuatu tempat dan masyarakat. Selain itu, kadar ini juga ditetapkan berdasarkan persetujuan kedua-dua belah pihak pengantin.

Berikut merupakan kadar mas kahwin setiap negeri 2022 terkini yang telah ditetapkan untuk rujukan dan panduan anda:

 Negeri

Bujang/Anak Dara

Janda/Ibu Tunggal

Mas Kahwin Selangor

RM300

RM300

Mas Kahwin Kuala Lumpur

RM80

RM40

Mas Kahwin Perak

RM101

RM101

Mas Kahwin Negeri Sembilan

RM200

RM100

Mas Kahwin Pahang

RM22.50

RM22.50

Mas Kahwin Sabah

RM100

RM80

Mas Kahwin Sarawak

RM120

RM120

Labuan

RM80

RM80

Mas Kahwin Penang (Pulau Pinang)

RM24

RM24

Mas Kahwin Melaka

RM100

RM100

Mas Kahwin Kelantan

Tidak Ditentukan

Tidak Ditentukan

Mas Kahwin Kedah

Tidak Ditentukan

Tidak Ditentukan

Mas Kahwin Terengganu

Tidak Ditentukan

Tidak Ditentukan

Perlis

Tidak Ditentukan

Tidak Ditentukan

Secara asasnya, kadar mahar atau mas kahwin Selangor, Kuala Lumpur, Perak, Negeri Sembilan, Pahang, Pulau Pinang, Sabah dan Sarawak adalah berbeza dan ditentukan ikut negeri bakal isteri. Harga mas kahwin di negeri ini juga berbeza mengikut status wanita yang ingin dikahwini sama ada belum pernah berkahwin atau seorang janda/ibu tunggal.

Untuk mas kahwin di Kelantan, Terengganu, Perlis dan Kedah, ia tidak ditetapkan oleh Jabatan Agama Islam Negeri tetapi sebaliknya ditetapkan dan dipersetujui bersama oleh keluarga pasangan pengantin masing-masing. Meskipun begitu, nilai mas kahwin yang ditunjukkan adalah untuk rujukan berdasarkan Majlis Agama Negeri. Nilai ini boleh berubah mengikut budi bicara seperti yang dipersetujui oleh kedua-dua belah pihak pengantin.

Semoga perkongsian ini boleh membantu memudahkan urusan anda. Selain itu, sekiranya anda sedang mencari
insurans motor
 untuk motosikal anda, layari laman web Qoala untuk info lanjut. Qoala menyediakan pilihan
insurans motor terbaik
 dengan jaminan
insurans motor paling murah
 di Malaysia.

Kongsi:


7 Tips Pilih Pakej Umrah Terbaik 2023

Bagaimana cara untuk memilih pakej umrah yang sesuai untuk anda? Memang tidak dinafikan, mencari tawaran pakej Umrah terbaik ini boleh menjadi sangat mencabar kerana banyak faktor-faktor yang perlu diberi perhatian dan dipertimbangkan.
Artikel ini akan membantu anda mengenal pasti perkara-perkara penting sebelum anda memilih pakej Umrah terbaik, cara membuat perancangan Umrah dari segi kewangan dan tips memilih pakej Umrah terbaik.

Table of Contents

Toggle

Perancangan Kewangan Umrah, Ikuti 7 Tips untuk Pilih Pakej Umrah 2023
1. Membuat Perancangan Awal
2. Mengenal Pasti Servis yang Ditawarkan
3. Memeriksa Rekod Agensi Umrah
4. Perbandingan Pakej Umrah
5. Memilih Pakej Mengikut Keperluan
6. Mengenal Pasti Cara Pembayaran
7. Dapatkan Itinerari Umrah
Membuat Perancangan yang Terbaik Akan Memudahkan Urusan Anda

Perancangan Kewangan Umrah, Ikuti 7

Tips untuk Pilih Pakej Umrah 2023

Apa maksud umrah? Secara asasnya, umrah yang juga dikenali sebagai ‘Haji Kecil’ merupakan perkataan dalam bahasa Arab yang bermaksud ziarah. Dari segi syarak pula, ia bermaksud menziarahi Baitullah al-Haram untuk melaksanakan ibadat tertentu dengan syarat-syarat yang tertentu.

Setiap tahun, berjuta-juta umat Islam dari seluruh dunia akan mengunjungi tanah suci Mekah untuk menunaikan ibadah Umrah. Ibadah Umrah boleh dilaksanakan pada bila-bila masa sepanjang tahun kecuali pada musim Haji (antara 8 hingga 12 Zulhijjah). Berdasarkan maklumat daripada Kementerian Pelancongan, Seni dan Budaya Malaysia atau MOTAC, harga lantai atau kos minimum untuk menunaikan Umrah adalah sebanyak RM6,900 untuk pakej standard 12 hari 10 malam.

Secara amnya, terdapat  dua cara untuk anda menunaikan ibadah Umrah ini. Pertama, anda boleh menunaikan ibadah Umrah ini dengan membuat perancangan sendiri tanpa bantuan agensi (Umrah DIY).
Walau bagaimanapun, untuk memastikan perjalanan di tanah suci berjalan dengan lancar, anda disarankan untuk mengikuti cara yang kedua iaitu mendapatkan perkhidmatan agensi dan menunaikan ibadah ini secara berkumpulan dengan jemaah yang lain.

Di Malaysia, banyak agensi yang boleh membantu memenuhi hasrat anda untuk menunaikan Umrah. Persoalannya, apa yang perlu anda pertimbangkan semasa membuat perbandingan pakej Umrah dan agensi? Bahagian ini akan membantu anda mengetahui faktor-faktor yang anda patut nilai sebelum membuat pemilihan.
Berikut merupakan beberapa perkara yang anda perlu berikan perhatian:

1. Membuat Perancangan Awal

Anda boleh bermula dengan membuat perancangan lebih awal sekurang-kurangnya enam hingga 12 bulan sebelum anda menunaikan ibadah Umrah. Ini akan memberikan anda masa yang cukup untuk mencari agensi yang menawarkan pakej Umrah yang anda mahukan selain memastikan anda dapat merancang kewangan anda. Selain itu, tempoh masa ini membolehkan anda membuat perancangan yang lebih rapi berdasarkan bajet anda.

2. Mengenal Pasti Servis yang Ditawarkan

Perkara kedua yang anda perlu kenal pasti apabila memilih agensi adalah servis-servis yang ditawarkan. Periksa dengan teliti semua maklumat di dalam pakej yang ditawarkan. Pastikan agensi-agensi yang anda telah senarai pendek menawarkan servis-servis berikut:

Urusan visa Umrah

Urusan penerbangan untuk pergi dan balik

Jadual perjalanan semasa melaksanakan Umrah

Pengangkutan dan logistik

Itinerari

Insurans perjalanan

Kursus Umrah

Perkongsian ilmu atau pembelajaran sepanjang perjalanan

3. Memeriksa Rekod Agensi Umrah

Ingat, tanggungjawab agensi yang anda pilih adalah untuk memudahkan urusan Umrah anda. Oleh sebab itu, anda disarankan untuk memeriksa rekod agensi umrah yang dipilih untuk mengelakkan anda daripada tertipu. Kepakaran agensi dalam mengendalikan jemaah Umrah ini sangatlah penting dan ia merupakan salah satu perkara yang anda perlu pertimbangkan dengan serius. Anda perlu memastikan pakej Umrah, penginapan hotel di Mekah atau Madinah, penerbangan pergi balik dan sebagainya diuruskan dengan baik. Oleh sebab itu, penting untuk anda memahami:

Tanggungjawab agensi pelancongan

Hak anda sebagai musafir dan jemaah Umrah

Syarat pembatalan dan pampasan jika terdapat sebarang pembatalan daripada pihak syarikat atau dari pengembara/jemaah haji

Anda juga perlu memastikan yang agensi yang anda pilih mempunyai reputasi yang baik. Pastikan juga agensi tersebut boleh dipercayai dan mampu menawarkan perkhidmatan yang terbaik tanpa sebarang keraguan.

Zaman sekarang ini sangat mudah untuk menyemak reputasi dan kepakaran sesebuah agensi pelancongan. Anda boleh buat semakan melalui laman web, laman media sosial dan ulasan di

Google

yang ditulis oleh mereka yang berpengalaman atau pernah menggunakan perkhidmatan agensi-agensi ini.

4. Perbandingan Pakej Umrah

Anda perlu membandingkan kos bagi memilih pakej Umrah terbaik. Semak sekurang-kurangnya empat hingga lima agensi Umrah berdaftar sebelum membuat keputusan. Terdapat persaingan yang besar dalam pasaran agensi Umrah dan pelancongan di Malaysia. Justeru, anda boleh memilih agensi yang menawarkan pakej terbaik seperti harga murah hotel dekat dan sebagainya. Berikut merupakan antara pakej Umrah daripada beberapa agensi Umrah di Malaysia yang boleh dipercayai:

Pakej Umrah
Tabung Haji

Umrah Andalusia

Felda Travel

Emraz Travel

Kebiasaannya, harga pakej Umrah bergantung pada faktor seperti:

Jarak dari Masjidil Haram di Mekah atau Masjid Nabawi ke hotel. Tempat penginapan yang jauh dari masjid biasanya ditawarkan pada harga yang lebih murah.

Jenis penerbangan sama ada kelas bisnes atau kelas ekonomi juga mempengaruhi harga pakej yang ditawarkan.

Waktu puncak (
peak season
) seperti
bulan Ramadhan
dan cuti sekolah juga boleh menyebabkan harga pakej Umrah meningkat.

Perlu juga diingatkan, jangan mudah terpengaruh dengan pakej-pakej Umrah yang ditawarkan pada harga murah yang tidak masuk akal. Besar kemungkinan ia merupakan penipuan. Ramai yang telah menjadi mangsa
penipuan scammer
 dan baru-baru ini ada
kes
jemaah Umrah mengamuk di KLIA
 kerana ditipu agensi Umrah tidak berdaftar. Insiden ini telah menyebabkan bakal jemaah kehilangan wang simpanan yang sangat banyak sehingga beratus ribu ringgit.

5. Memilih Pakej Mengikut Keperluan

Ambil pakej berdasarkan keperluan dan elakkan daripada  ambil pakej yang anda tidak perlu. Contohnya, anda tidak perlu membelanjakan wang secara berlebihan dengan membeli tiket penerbangan kelas perniagaan. Penerbangan kelas ekonomi pun sudah memadai. Namun begitu, sekiranya anda mempunyai bajet lebih dan mahukan perjalanan yang lebih selesa, anda boleh memilih pakej yang sesuai mengikut citarasa anda.

6. Mengenal Pasti Cara Pembayaran

Biasanya, pembayaran boleh dibuat secara tunai atau melalui transaksi dalam talian. Agensi pelancongan wajib mengeluarkan resit yang mengandungi butiran pakej serta butiran anda selepas pembayaran dilakukan. Simpan resit pembayaran daripada agensi pelancongan untuk rujukan pada masa hadapan. Selain itu, pastikan transaksi online yang dibayar dikreditkan kepada akaun agensi pelancongan dan bukan dilakukan kepada syarikat pihak ketiga. Jika terdapat sebarang keraguan, anda dinasihatkan untuk jangan teruskan transaksi dan cari agensi lain.

7. Dapatkan Itinerari Umrah

Biasanya, perjalanan Umrah akan mengambil masa sekitar 10 hari hingga 12 hari. Anda dinasihatkan untuk mendapatkan salinan jadual perjalanan supaya anda boleh merancang perjalanan anda dan juga mengetahui tempat-tempat yang bakal anda kunjungi. Dengan maklumat-maklumat seperti ini, anda boleh merancang perbelanjaan anda di sana dengan lebih baik.

Membuat Perancangan yang Terbaik Akan Memudahkan Urusan Anda

Selain ibadah Haji, Umrah adalah salah satu ibadah terbaik yang boleh dilakukan oleh umat Islam. Sekiranya anda diberi kesempatan mengerjakan Umrah, anda hendaklah sentiasa bersyukur kerana diberi peluang keemasan ini untuk menjadi tetamu Allah SWT. Anda perlu ingat faktor-faktor seperti bajet anda dan agensi yang anda pilih memainkan peranan yang sangat penting apabila anda menunaikan ibadah Umrah.

Dari segi perbelanjaan, anda perlu kenal pasti jenis-jenis perbelanjaan yang anda bakal tanggung dan proses yang perlu dihadapi seperti kos
insurans perjalanan
, proses permohonan visa, pengangkutan, bilik hotel dan sebagainya. Selain itu, anda juga perlu membeli barang keperluan menunaikan umrah seperti telekung, stokin, jubah, ihram,
tshirt
putih, tali pinggang dan lain-lain. Malah, kos ini mungkin bertambah sekiranya ibadah Umrah dilakukan pada musim sejuk.

P.S Anda tengah cari
 insurans kereta terbaik
 di Malaysia? Tak perlu cari jauh-jauh, dapatkan insurans kereta anda dengan Qoala!  Selain
insurans kereta
, anda juga boleh mendapatkan
insurans motor
 dan
insurans rumah
 di Qoala.

Kongsi:


5 Pelaburan Risiko Rendah Terbaik untuk Anda

Selain menyimpan duit dalam
simpanan tetap
, melabur di platform pelaburan risiko rendah merupakan pilihan yang terbaik jika anda yang sudah lama berhasrat mahu mula berjinak-jinak dalam dunia pelaburan. Semua orang mahu membuat pelaburan yang menguntungkan tetapi tidak semua orang berani untuk mengambil risiko yang tinggi untuk melabur kerana risau dan takut dengan
risiko kerugian
.
Artikel ini akan berkongsikan lima jenis pelaburan berisiko rendah yang anda boleh cuba.

Table of Contents

Toggle

Pelaburan Selamat di Malaysia, Anda Boleh Pertimbangkan 5 Pelaburan Risiko Rendah Ini
1. Pelaburan Tabung Haji
2. Pelaburan Amanah Saham Bumiputera (ASB) dan Amanah Saham Malaysia (ASM)
3. Pelaburan Saham Koperasi Bank Rakyat
4. Money Market Fund atau Dana Pasaran Wang
5. Pelaburan Takaful
Pelaburan Terbaik di Malaysia: Pelaburan Manakah Pilihan Anda?

Pelaburan Selamat di Malaysia, Anda Boleh Pertimbangkan 5 Pelaburan Risiko Rendah Ini

Sebelum ini, anda mungkin pernah dengar orang cakap jangan simpan duit dalam bank sahaja sebab duit akan lambat berkembang atau
grow
. Memang ada betulnya kenyataan seperti ini, katakanlah anda simpan RM1,000 dalam akaun simpanan untuk masa setahun, anda akan mendapati duit anda tidak berkembang dengan cepat dan banyak. Oleh sebab itu, membuat pelaburan merupakan satu alternatif yang anda patut pertimbangkan.

Sekiranya anda membuat pelaburan, anda akan menerima pulangan atau dividen. Memang tidak dinafikan, melabur ini ada risikonya, akan ada hari anda untung dan akan ada hari anda rugi. Disebabkan ini,
ramai yang masih takut untuk mula melabur kerana kebanyakan pelaburan di luar sana tidak ada jaminan pulangan dan ini boleh menyebabkan pelabur terdedah kepada kerugian.

Anda boleh cuba melabur duit anda di pelaburan risiko rendah yang menawarkan pulangan yang konsisten dalam bentuk dividen, bonus dan lain-lain lagi. Berdasarkan prestasi kelima-lima platform pelaburan ini sejak beberapa tahun yang lepas, selamat untuk dikatakan anda tidak perlu risau tentang sebarang bentuk kerugian yang dahsyat.

Berikut merupakan lima pelaburan risiko rendah yang anda boleh cuba
:

1. Pelaburan Tabung Haji

Pelaburan
Tabung Haji
 ini bertujuan menjana pulangan yang kompetitif dengan risiko yang rendah. Sekiranya anda melabur di Tabung Haji, anda boleh mendapat pulangan setiap tahun dalam bentuk dividen dan juga bonus. Jumlah peratusan dividen dan bonus ini bergantung kepada prestasi kewangan Tabung Haji pada tahun semasa. Jadi, anda akan mendapati jumlah peratusan dividen dan bonus mungkin akan berubah-ubah setiap tahun. Ada tahun yang mungkin peratusan dividen dan bonusnya naik, ada tahun yang mungkin ia mengalami penurunan tetapi yang pastinya risiko kerugian anda adalah sangat minimum.

Untuk pengetahuan anda, melabur dalam tabung haji ini bukan sahaja risikonya rendah, banyak lagi manfaat lain yang anda akan nikmati. Membuat pelaburan di Tabung Haji membolehkan anda untuk mendapat peluang dan tawaran panggilan menunaikan haji. Berikut adalah kelebihan-kelebihan menyimpan di
Tabung Haji
:

Patuh syariah Islam

Menyantuni para dhuyufurrahman (jemaah haji)

Dijamin oleh kerajaan

Dikecualikan daripada cukai

Ditunaikan kewajipan zakat

Tidak ada had simpanan

Berikut merupakan senarai dividen dan bonus Tabung Haji dalam tempoh 5 tahun yang lepas dari 2017 sehingga 2021:

Tahun

Pulangan Dividen Tabung Haji + Bonus

2017

4.5% + 1.75%

2018

1.25%

2019

3.05%

2020

3.10%

2021

3.10%

Meskipun dividen Tabung Haji tidaklah setinggi tahun 2010-2016 dulu, namun ia masih merupakan pilihan pelaburan berisiko rendah yang boleh anda pertimbangkan.

2. Pelaburan Amanah Saham Bumiputera (ASB) dan Amanah Saham Malaysia (ASM)

Kedua-dua
pelaburan ASB
 dan ASM ini merupakan dana unit
trust
 yang diuruskan oleh Amanah Saham Nasional Berhad. Apakah perbezaan di antara ASB dan ASM? ASB ini terbuka untuk golongan bumiputera sahaja manakala ASM terbuka untuk golongan bumiputera dan bukan bumiputera.
Terdapat banyak kelebihan apabila anda melabur di kedua-dua ASB dan ASM ini. Antaranya, risiko anda menghadapi
kerugian
adalah tipis.
Bukan itu sahaja, anda juga boleh dapat pulangan dividen yang konsisten lagi setiap tahun.

Selain itu, anda tidak perlu
 mengeluarkan wang lebih untuk membuat bayaran pendahuluan untuk melabur di kedua-dua dana unit
trust
ini. Untuk pengetahuan anda, dana unit
trust
yang konvensional yang lain mengenakan caj yuran sehingga lima peratus.
Bagaimana pula dengan prestasi pulangan dividen ASB sejak beberapa tahun ini? Mari kita tengok prestasi pulangan dividen ASB dan ASM:

Tahun

Pulangan Dividen ASB

Pulangan Dividen ASM

2017

7.25%

6.00%

2018

7.00%

6.25%

2019

5.50%

5.50%

2020

4.25%

4.25%

2021

5.00%

4.00%

Walaupun pengagihan pulangan dividen lebih rendah sejak beberapa tahun kebelakangan ini, kedua-dua dana ini masih memberikan pulangan yang bagus untuk anda yang baru mahu melabur dengan risiko yang rendah.

3. Pelaburan Saham Koperasi Bank Rakyat

Selain pelaburan ASB dan Tabung Haji, anda juga boleh mempertimbangkan pelaburan Saham Koperasi Bank Rakyat. Dengan pulangan dividen yang tinggi sekitar 13 sehingga 16 peratus setahun kepada anggota-anggotanya, ini merupakan pilihan pelaburan berisiko rendah yang terbaik. Kalau anda menjadi salah seorang pemegang saham, anda juga berpeluang untuk menikmati pulangan yang tinggi.

Namun begitu, untuk melabur di Koperasi Bank Rakyat, anda perlu membuat permohonan dan permohonan tidak dibuka sepanjang masa. I juga bergantung pada kuota dan tempat adalah terhad. Jadi, anda perlu
standby
dan rujuk laman web Bank Rakyat atau media sosial Bank Rakyat untuk mendapatkan perkembangan yang terkini.

Anda mungkin tertanya-tanya bagaimana pelaburan Bank Rakyat koperasi ini berfungsi dan bagaimana pulangannya begitu tinggi?
Caruman setiap anggota dijadikan modal perniagaan syarikat koperasi melalui pegangan syer mereka. Apabila mendapat sebarang bentuk keuntungan dari perniagaan, anggota-anggota akan dapat menikmati hasil perniagaan dalam bentuk dividen. Berikut merupakan senarai pulangan dividen Bank Rakyat dalam beberapa tahun yang lepas:

Tahun

Pulangan Dividen Bank Rakyat

2017

16%

2018

13%

2019

14%

2020

13%

2021

13%

2022

15%

13 sehingga 16 peratus sebagai pulangan dividen itu memang sangat tinggi. Bayangkan anda memasukkan dana yang tinggi, anda akan dapat pulangan yang sangat lumayan dengan pulangan dividen yang tinggi. Tetapi seperti yang telah dinyatakan di atas, disebabkan ia merupakan pilihan yang popular di kalangan pelabur, agak sukar untuk anda mendaftar kerana kuotanya yang terhad.

4.
Money Market Fund
atau Dana Pasaran Wang

Ini juga merupakan pilihan pelaburan yang berisiko rendah yang anda boleh cuba. Dana unit
trust
atau unit amanah ini melabur dalam instrumen pasaran wang dan ianya bersifat jangka pendek dan jangka panjang bergantung kepada objektif anda sebagai pelabur.
Dana ini juga memegang simpanan tetap daripada bank. Oleh kerana dana ini melabur dalam pelaburan berkualiti tinggi yang matang dengan cepat, risikonya rendah sahaja.

Jika nak dibandingkan dengan simpanan tetap, pulangan
Money Market Fund
 ini lebih tinggi sikit dengan sekitar tiga peratus pulangan tahunan. Anda juga boleh mengeluarkan wang pada bila-bila masa dalam tempoh pelaburan tanpa kehilangan faedah yang anda telah peroleh. Ini bermakna anda tidak akan dikenakan sebarang bentuk penalti. Berbeza dengan simpanan tetap yang tidak boleh dikeluarkan pada bila-bila masa, anda boleh kehilangan sebahagian atau semua faedah jika menarik diri sebelum tempoh tamat.

Untuk pengetahuan anda, dana pasaran wang ini berurusan dengan pelbagai jenis pelaburan.
  Money Market Fund
ini memang sangat sesuai terutama sekali kepada pelabur-pelabur yang baharu kerana risikonya yang rendah.
Anda boleh melabur dana pasaran wang anda dari bank-bank seperti Maybank, CIMB, RHB, Hong Leong Bank.

5. Pelaburan Takaful

Sebelum ini, anda mungkin memahami
Takaful
 ini bermaksud insurans atau perlindungan yang berasaskan hukum Islam sahaja. Tahukah anda, Takaful juga menyediakan pelan pelaburan? Sekiranya anda melabur di Takaful, anda bukan sahaja dapat membuat pelaburan, anda juga boleh dapat perlindungan.
Setiap bulan, anda perlu membuat bayaran sumbangan yang rendah. Dalam masa yang sama, anda juga mendapat perlindungan dan juga jaminan kewangan.

Anda tidak memerlukan wang yang banyak untuk mula melabur dengan Takaful.
Yang menariknya, anda boleh pilih untuk melakukan pembayaran sama ada pada setiap bulan, setiap suku tahun atau setahun sekali. Sekiranya anda berminat untuk membuat pelaburan Takaful, anda boleh rujuk panel seperti:

Zurich Takaful

Takaful Ikhlas

Etiqa Takaful

Takaful Malaysia

Pelaburan Terbaik di Malaysia: Pelaburan Manakah Pilihan Anda?

Sebagai seorang pelabur, semestinya anda membuat pelaburan yang menguntungkan. Berdasarkan perkongsian lima pelaburan risiko rendah di Malaysia, anda agak-agak mana satu yang anda akan cuba? Lagi sekali diingatkan, walaupun jenis pelaburan yang dinyatakan dalam artikel ini adalah pelaburan risiko rendah, risiko anda mengalami kerugian masih lagi ada tetapi ia sangat tipis. Pulangan dividen dan bonus sudah hampir pasti ada pada setiap tahun tetapi peratusan akan berubah-ubah. Dengan cara ini, duit yang anda simpan dapat
grow
setiap tahun.

Pelaburan risiko rendah ini memang selamat tapi anda kena ingat pulangannya taklah setinggi pelaburan risiko tinggi. Sekiranya anda rasa anda dah bersedia untuk melakukan pelaburan risiko tinggi, anda boleh cuba pada satu masa nanti. Diharapkan perkongsian artikel kali ini bermanfaat untuk anda yang nak cuba-cuba nak membuat pelaburan ini. Semoga berjaya!

P.S Kalau anda tengah mencari
insurans kereta
, dapatkan di Qoala untuk mendapatkan
insurans kereta terbaik
 dengan harga yang murah. Selain itu, Qoala juga menyediakan
insurans rumah
 dan
insurans motor
 daripada beberapa  bergantung pada keperluan dan bajet anda. Dapatkan sebutharga anda sekarang!

Kongsi:


Pelaburan Saham Patuh Syariah di Bursa Malaysia

Anda baru sahaja
daftar akaun CDS
 dan berminat untuk mula membuat pelaburan saham patuh syariah di Bursa Malaysia? Secara amnya, pasaran saham Malaysia terbahagi kepada dua bahagian iaitu pasaran modal konvensional dan pasaran modal Islam. Jika anda memilih untuk membuat pelaburan patuh syariah, anda mesti memahami konsep pelaburan patuh syariah terlebih dahulu. Artikel ini akan membantu anda kenal pasti pelaburan saham patuh syariah dan senarai pelaburan saham patuh syariah di Bursa Saham Malaysia.

Table of Contents

Toggle

Ciri-ciri Pelaburan Saham Patuh Syariah
Tidak Ada Unsur Riba
Tidak Terlibat dengan Gharar
Tidak Ada Perjudian atau Sebarang Aktiviti Tidak Beretika
4 Cara Kenal Pasti Saham Patuh Syariah di Bursa Saham Malaysia
1. Semakan Secara Online
2. Semak Aktiviti Perniagaan Syarikat
3. Semak Tanda Aras Nisbah Kewangan Syarikat
4. Membuat Semakan Status Patuh Syariah
Senarai Saham Patuh Syariah 2022

Ciri-ciri Pelaburan Saham Patuh Syariah

Selain saham patuh syariah lain seperti
pelaburan hartanah
,
pelaburan
unit trust
atau
pelaburan emas
, anda juga boleh mempertimbangkan untuk membuat pelaburan saham di Bursa Saham Malaysia. Dalam Islam, hukum urus niaga saham dikatakan sebagai harus oleh para ulama yang sebulat suara berpendapat yang jual beli saham ini adalah sama macam jual beli komoditi yang lain.

Hal ini kerana, urus niaga saham boleh membantu perniagaan dan ekonomi para pelabur berkembang. Syarat utama yang paling penting para pelabur harus ingat adalah ia mesti mematuhi syarat jual beli apabila menguruskan jual beli saham.

Perbezaan utama di antara pelaburan patuh syariah dan pelaburan konvensional adalah pelaburan patuh syariah tidak terlibat dalam aktiviti atau perkara yang tidak mematuhi dan dilarang syariah seperti riba, gharar, perjudian dan seumpamanya manakala bagi pelaburan konvensional, tidak ada syarat yang dikenakan bagi memastikan segala sumber dana atau aktiviti adalah patuh syariah. Berikut adalah ciri-ciri pelaburan saham patuh syariah:

Tidak Ada Unsur Riba

Secara asasnya, riba bermaksud al-ziyadah yang bererti pertambahan. Amalan riba adalah perbuatan yang ditegah dan dilarang dalam Islam. Hal ini kerana, dalam aktiviti riba tidak ada pertukaran harta dengan harta yang adil. Pelabur akan menikmati keuntungan dengan mudah tanpa sebarang usaha melalui riba. Oleh sebab itu, sebagai seorang pelabur patuh syariah, anda perlu memastikan pelaburan anda tidak terlibat dengan unsur riba. Berikut adalah dua jenis riba:

Riba Fadhl

Merupakan lebihan riba yang berbeza daripada berat atau bilangan asal yang dinyatakan dalam jual beli.

Riba An-Nasi-ah

Dikenakan faedah kerana kelewatan pembayaran. Katakanlah anda lambat bayar hutang, anda boleh dikenakan kadar faedah yang lebih tinggi.

Tidak Terlibat dengan Gharar

Gharar adalah transaksi perniagaan yang mengandungi kesamaran dan tidak jelas bagi pihak-pihak yang terlibat. Dari segi istilah, Gharar bermaksud Al-Mukhtharah (pertaruhan) dan Al-Jahalah (ketidakjelasan). Ketidakpastian ini melanggar prinsip syariah yang sepatutnya telus, nyata dan memberi manfaat kepada kedua-dua pihak.

Justeru, Islam melihat bahawa gharar adalah sesuatu yang merugikan khususnya bagi pihak pembeli. Oleh sebab itu, pelabur patuh syariah haruslah memastikan kontrak perdagangan adalah jelas dan nyata sama ada dengan syarikat atau dengan broker. Sekiranya anda terlibat dengan gharar, anda terdedah kepada risiko, ketidakpastian dan penipuan.

Tidak Ada Perjudian atau Sebarang Aktiviti Tidak Beretika

Secara asasnya, konsep judi bergantung kepada nasib semata-mata di mana satu pihak akan memperoleh keuntungan manakala satu pihak lagi akan mengalami kerugian. Di sisi Islam, perjudian adalah haram dan sebagai pelabur patuh syariah, anda harus memastikan syarikat yang anda labur tidak terlibat dalam aktiviti perjudian atau penggubalan wang haram (
money laundering
)

4 Cara Kenal Pasti Saham Patuh Syariah di Bursa Saham Malaysia

Terdapat dua pihak yang bertanggungjawab dalam proses tapisan dan proses kenal pasti saham patuh syariah iaitu Majlis Penasihat Syariah (MPS) dan Suruhanjaya Sekuriti Malaysia (SC). Proses saringan syariah ini dilakukan sebanyak dua kali pada setiap tahun. Anda mungkin tertanya-tanya, “Bagaimana proses penapisan ini dijalankan?”.

Pihak SC akan mendapatkan dan mengumpul maklumat seperti laporan tahunan syarikat dan temu bual yang dijalankan ke atas sesuatu syarikat. Kemudian, MPS akan meniliti data maklumat yang dikumpul oleh SC untuk memastikan saham yang terlibat adalah patuh syariah atau sebaliknya. Anda boleh kenal pasti pelaburan saham syariah dengan cara-cara berikut:

1. Semakan Secara Online

Anda boleh membuat semakan secara online melalui akaun CDS, laman web Bursa Malaysia dan BURSAMKTPLC. Berikut adalah langkah-langkah yang anda boleh ikuti:

i. Daftar Akaun CDS Patuh Syariah

Anda sebagai pelabur boleh membuka akaun dagangan patuh syariah. Anda boleh membeli saham patuh syariah yang telah disenaraikan di Bursa Malaysia dan telah diluluskan oleh MPS. Jika anda menggunakan akaun CDS patuh syariah, anda secara automatiknya tidak boleh beli saham tidak patuh syariah.

ii. Pergi ke Laman Web Bursa Malaysia

Ikuti langkah-langkah di bawah:

Pergi ke laman web Bursa Malaysia

Masukkan nama syarikat yang anda mahu semak pada bahagian ‘Get Quote’

Klik nama syarikat tersebut dan pergi ke ‘Company Overview’

iii. Buat Semakan di BursaMKTPLC

Anda juga boleh layari laman web BursaMKTPLC dan membuat pendaftaran secara percuma. Tetapkan kepada tetapan Mod Syariah semasa menggunakan laman web ini. Semua stok yang dipaparkan adalah patuh syariah.

2. Semak Aktiviti Perniagaan Syarikat

Hasil daripada operasi syarikat dan perniagaan yang tidak patuh syariah mesti memenuhi kriteria peratusan tertentu. Untuk pengetahuan anda, peratusan ini berbeza mengikut industri. Sekiranya pendapatan daripada aktiviti-aktiviti di atas ini melebihi tanda aras, maka ia akan menyebabkan sekuriti tersebut termasuk dalam kategori tidak patuh syariah.  Berikut adalah dua contoh peratusan penanda aras:

i. Penanda Aras (5%)

Pihak MPS akan memastikan sumbangan aktiviti tidak patuh syariah adalah kurang daripada lima peratus daripada jumlah pendapatan atau keuntungan kumpulan sebelum cukai syarikat. Aktiviti-aktiviti yang diselia oleh ahli panel PMS adalah seperti berikut:

Perbankan konvensional

Insurans konvensional

Perjudian

Minuman keras atau beralkohol

Makanan dan minuman tidak halal

Hiburan tidak patuh syariah

Tembakau

Pendapatan daripada hasil faedah dan bunga

ii. Penanda Aras (20%)

Konsep penanda aras 20 peratus ini pula digunakan untuk menyelia aktiviti perniagaan yang disenaraikan dan peratus sumbangan aktiviti tidak patuh syariah haruslah kurang daripada 20 peratus daripada jumlah pendapatan kumpulan atau keuntungan kumpulan sebelum cukai syarikat. Berikut adalah aktiviti-aktiviti yang terlibat:

Perdagangan saham

Perniagaan melibatkan pembrokeran saham

Hasil sewa daripada aktiviti tidak patuh syariah

Aktiviti perniagaan lain yang tidak patuh syariah

3. Semak Tanda Aras Nisbah Kewangan Syarikat

MPS telah menetapkan kadar riba tidak boleh melebihi kadar tertentu iaitu sebanyak 33 peratus daripada keuntungan syarikat dalam aktiviti-aktiviti berikut:

i. Tunai ke Atas Jumah Aset

Peratusan simpanan tunai di akaun bank dan instrumen konvensional mestilah kurang daripada 33 peratus. Disebabkan simpanan di
perbankan Islam
 tidak ada unsur riba, simpanan di dalamnya dikecualikan dari pengiraan.

ii. Hutang ke Atas Jumlah Aset

Ahli panel MPS akan memastikan hutang yang berasaskan faedah kurang daripada 30 peratus. Manakala pembiayaan secara Islam ataupun Sukuk tidak diambil kira dalam pengiraan dan saringan ini.

4. Membuat Semakan Status Patuh Syariah

Pihak MPS akan memastikan syarikat yang mematuhi syariah mempunyai imej dan persepsi umum masyarakat yang positif. Syarikat yang lulus kesemua syarat patuh syariah akan secara rasminya mendapat status patuh syariah.

Senarai Saham Patuh Syariah 2022

Mengikut sumber daripada Suruhanjaya Sekuriti, sebanyak 79 peratus (751 daripada 953) saham di Bursa Malaysia adalah patuh syariah. Berikut adalah antara IPO yang baru disenaraikan sebagai patuh syariah sejak Disember 2021:

Aurelius Technologies Bhd

Swift Haulage Bhd

Coraza Integrated Technology Bhd

Senheng New Retail Bhd

Siab Holdings Bhd

Farm Fresh Bhd

Cengild Medical Bhd

MN Holdings Bhd

Anda boleh memilih mana-mana syarikat yang patuh syariah yang telah disenaraikan oleh MPS dan SC. Untuk mendapatkan senarai penuh, anda boleh
klik di sini
.

Apabila hendak melabur saham, anda memerlukan ilmu pengetahuan yang secukupnya supaya anda boleh membuat keputusan yang lebih baik untuk mendapat keuntungan. Pastikan anda membuat kaji selidik tentang latar belakang syarikat yang bakal anda laburkan duit anda, baca laporan kewangan syarikat, cara pengurusan syarikat, status kewangan syarikat, pengumuman korporat dan sebagainya.

Selain itu, sekiranya anda ingin
renew

insurans motor online
,
insurans kereta murah
 atau
insurans rumah
, layari laman web Qoala untuk info lanjut. Qoala menyediakan rangkaian insurans terbaik daripada beberapa syarikat insurans di Malaysia mengikut keperluan dan bajet anda.

Kongsi:


Senarai Pelepasan Cukai 2022 untuk e-Filing 2023

Mungkin tahun-tahun sebelum ini anda tidak pernah menuntut pelepasan cukai bila mahu bayar cukai. Dengan pelepasan cukai, anda boleh dapat pulangan kewangan yang maksimum untuk tahun ini. Jadi, bagaimana nak tuntut pelepasan cukai? Dalam artikel ini, Qoala akan memberikan senarai pelepasan cukai yang anda mungkin boleh
claim.

Table of Contents

Toggle

Cukai Pendapatan Individu 2022: Apa yang Anda Perlu Tahu Sebelum Bayar Cukai Pendapatan?
i. Maksud Pelepasan Cukai
ii. Pendapatan Berkanun Penggajian
iii. Pendapatan Berkanun Faedah, Diskaun, Royalti, Premium, Pencen, Anuiti, Bayaran Berkala Lain dan Apa-apa Perolehan atau Keuntungan Lain
iv. Pendapatan Bukan Penggajian bagi Tahun Kebelakangan yang Belum Dilaporkan
v. Jenis Pelepasan Cukai
vi. Bilangan Penggajian LHDN
vii. Tarikh Akhir e Filing 2023
viii. Cara Tuntut Cukai Pendapatan atau Cara Isi e Filing
Claim Cukai Pendapatan: Senarai Pelepasan Cukai 2022 untuk E-Filing 2023
1. Pelepasan Cukai Individu
2. Insurans Nyawa dan KWSP
3. Insurans Pendidikan dan Perubatan
4. Skim Persaraan Swasta (PRS)
5. Yuran Pengajian
6. Pengecualian Cukai SSPN (Skim Simpanan Pendidikan Nasional)
7. Perbelanjaan Rawatan Perubatan dan Peralatan Berkaitan
8. Pelepasan Cukai Gaya Hidup LHDN
9. Perbelanjaan Pelancongan Domestik eFiling
10. Pelepasan Cukai Anak
11. Caruman dan Sumbangan Lain
Manfaatkan Pelepasan Cukai, Isi e-Filing LHDN melalui MyTAX 2023

Cukai Pendapatan Individu 2022: Apa yang Anda Perlu Tahu Sebelum Bayar Cukai Pendapatan?

Cukai pendapatan ini merupakan cukai tahunan yang perlu dijelaskan untuk disumbangkan kepada negara. Siapa yang kena bayar cukai pendapatan? Menurut Lembaga Hasil Dalam Negeri (LHDN), individu yang mempunyai pendapatan tahunan melebihi RM34,000 (atau pendapatan bulanan kasar sebanyak RM2,833.33) selepas potongan
KWSP
) perlu membayar cukai tahunan.

Individu dengan pendapatan yang dikenakan cukai tetapi gagal berbuat demikian boleh dikenakan tindakan undang-undang. Oleh sebab itu, anda perlu menjalankan tanggungjawab anda dengan mengisytiharkan cukai pendapatan anda.

Sebelum anda ketahui lebih lanjut berkenaan senarai pelepasan cukai, penting untuk anda mengetahui perkara asas dan soalan-soalan lazim berkaitan cukai pendapatan ini.

i. Maksud Pelepasan Cukai

Apa itu pelepasan cukai atau apa itu
 tax relief
? Pelepasan cukai merujuk pada perbelanjaan yang dibenarkan oleh kerajaan untuk penolakan cukai bagi tahun taksiran berkenaan. Ini bermaksud, cukai pendapatan yang dikenakan dapat dikurangkan jika anda ada membuat perbelanjaan yang boleh dikecualikan cukai.

Pelepasan cukai bertujuan untuk meringankan beban kewangan golongan pembayar cukai. Anda boleh menikmati penjimatan yang besar jika perbelanjaan anda dirancang dengan betul.

ii. Pendapatan Berkanun Penggajian

Apa itu pendapatan berkanun penggajian? Pendapatan berkanun penggajian maksudnya jumlah wang yang diterima oleh individu kerana melakukan kerja di sesebuah syarikat atau organisasi. Ia termasuklah gaji, elaun, dan bonus:

Gaji – Pendapatan yang diperoleh daripada pekerjaan tetap seperti upah, elaun dan bonus;

Elaun – Pendapatan tambahan yang diperoleh daripada kerja lebih masa atau kerja selain tugas asal;

Bonus – Pendapatan tambahan yang diperoleh daripada prestasi kerja yang baik;

Pendapatan ini dianggap sah dan diakui oleh kerajaan, jadi cukai harus dibayar atas pendapatan ini. Maklumat berkaitan pendapatan berkanun penggajian boleh didapati daripada Bahagian B dalam
borang EA
 anda.

Gaji, bonus, yuran pengarah, komisen, elaun, perkuisit, ganjaran dan lain-lain (tunai atau sesuatu yang boleh ditukar kepada tunai);

Manfaat berupa barangan daripada majikan seperti kereta, telefon bimbit, pemandu, orang gaji dan lain-lain;

Nilai tempat kediaman yang disediakan oleh majikan;

Caruman oleh majikan untuk pekerja ke tabung pencen atau kewangan yang tidak diluluskan;

Pampasan kerana kehilangan pekerjaan.

Nota: Statutory income from employment – pendapatan berkanun penggajian in English.

iii. Pendapatan Berkanun Faedah, Diskaun, Royalti, Premium, Pencen, Anuiti, Bayaran Berkala Lain dan Apa-apa Perolehan atau Keuntungan Lain

Semasa mengisi e-Filing, anda perlu jumlahkan kesemua sumber kewangan dalam kategori ini (jika ada). Kemudian, masukkan jumlah pada ruangan yang disediakan. Sumber kewangan ini terdiri daripada:

Faedah – Faedah atau bunga daripada wang yang disimpan atau dilaburkan dalam mana-mana institusi kecuali institusi yang disenaraikan;

Diskaun – Pendapatan daripada urus niaga pendiskaunan yang melibatkan bil perbendaharaan, bil pertukaran atau nota janji hutang;

Royalti – Pendapatan yang diperoleh daripada penjualan hak cipta atau hak paten;

Premium – Pendapatan
premium seperti insurans
;

Pencen – Cukai yang dikenakan kepada individu yang pencen awal (kurang daripada 55 tahun) atau menerima lebih daripada dua gaji pencen;

Anuiti – Pendapatan daripada
wasiat
;

Bayaran Berkala – Bayaran lain yang diterima berulang kali pada masa-masa tertentu;

Keuntungan Lain – Apa-apa bayaran yang diperoleh daripada kerja sampingan (
freelance
) dan sebagainya.

iv. Pendapatan Bukan Penggajian bagi Tahun Kebelakangan yang Belum Dilaporkan

Jika anda ada apa-apa pendapatan (bukan gaji) untuk tahun-tahun sebelumnya yang belum dilaporkan, anda boleh letakkan maklumat berkaitan di bahagian ini.

v. Jenis Pelepasan Cukai

Di Malaysia, cukai pendapatan yang boleh
claim
 dibahagikan kepada beberapa jenis seperti berikut:

Pelepasan cukai pendapatan individu

Pelepasan cukai gaya hidup, perubatan dan peralatan berkaitan;

Pelepasan cukai untuk anak;

Caruman, sumbangan dan lain-lain.

Butiran lengkap mengenai jenis pelepasan ini boleh dirujuk di bawah.

vi. Bilangan Penggajian LHDN

Apa maksud bilangan pengajian e filing? Bilangan penggajian dalam e filing merujuk kepada berapa jumlah majikan yang menggaji anda pada tahun taksiran.

Sebagai contoh, dalam tahun 2022 anda bekerja dengan dua (2) buah syarikat, oleh itu bilangan penggajian anda adalah dua (2).

vii. Tarikh Akhir e Filing 2023

Penting untuk anda ambil tahu mengenai tarikh akhir ini bagi mengelakkan anda terlepas tarikh penting mengisi e-Filing ini. Untuk makluman, tarikh akhir isi e-Filing adalah sebelum 31 April 2023.

viii. Cara Tuntut Cukai Pendapatan atau Cara Isi e Filing

Bagi anda yang mungkin baru pertama kali ingin
claim
 cukai pendapatan, anda mungkin tidak mengetahui bagaimana cara
claim income tax
 (atau cara memohon pelepasan cukai) dengan betul, bila tarikh akhir e filing 2023 dan sebagainya.

Anda boleh ikuti langkah demi langkah cara
claim
 cukai pendapatan LHDN e filing yang disediakan dalam artikel
7 Cara Isi e-Filing LHDN 2022 untuk Pembayar Cukai Kali Pertama
 ini. Semoga panduan lengkap yang disediakan ini membantu anda membuat tuntutan cukai pendapatan.

Claim
 Cukai Pendapatan: Senarai Pelepasan Cukai 2022 untuk E-Filing 2023

Apa yang boleh
claim income tax
LHDN? Pihak LHDN telah mengeluarkan senarai pelepasan cukai individu pemastautin bagi tahun taksiran 2022 untuk makluman semua pembayar cukai. Sila ambil perhatian bahawa anda boleh membuat tuntutan untuk perbelanjaan yang dibuat pada atau sebelum 31 Disember 2022 sahaja. Berikut adalah senarai pelepasan cukai 2023 yang boleh dituntut dalam semasa mengisi e-Filing:

1. Pelepasan Cukai Individu

Bagi jenis potongan individu, anda layak mendapat pengecualian cukai untuk mana-mana kategori-kategori berikut sekiranya berkaitan:

Untuk individu dan saudara tanggungan, pelepasan cukai sebanyak RM9,000;

Pengecualian cukai sebanyak RM6,000 untuk individu kurang upaya atau RM5,000 untuk suami atau isteri kurang upaya;

Dan bayaran alimoni kepada bekas isteri sebanyak RM4,000.

2. Insurans Nyawa dan KWSP

Semasa mengisi LHDN eFiling, anda boleh mempertimbangkan pelepasan cukai untuk insurans nyawa dan KWSP ini:

Pengecualian cukai untuk
insurans nyawa
 dan KWSP untuk individu penjawat awam berpencen sebanyak RM7,000;

Premium insurans nyawa atau Takaful untuk individu selain penjawat awam sebanyak RM3,000 layak dapat pengecualian cukai semasa mengisi eFiling;

Caruman KWSP dan skim yang diluluskan (selain penjawat awam) sebanyak RM4,000;

PERKESO dan
Sistem Insurans Pekerjaan
 sebanyak RM350.

3. Insurans Pendidikan dan Perubatan

Sekiranya anda mempunyai pelan
insurans pendidikan
 dan
insurans perubatan
, anda boleh menuntut pelepasan cukai sehingga RM3,000 ke atas premium yang dibayar. Pelepasan cukai
insurans pendidikan dan perubatan
 ini tidak terhad kepada insurans individu sahaja, tetapi turut merangkumi insurans pendidikan dan perubatan pasangan dan anak.

4. Skim Persaraan Swasta (PRS)

Selain caruman wajib Kumpulan Wang Simpanan Pekerja (
KWSP
), anda boleh merancang kewangan persaraan anda dengan
Skim Persaraan Swasta (PRS)
. PRS merupakan skim simpanan pelaburan jangka panjang untuk membantu anda mempunyai kewangan yang mencukupi selepas anda bersara nanti.

Pelaburan atau simpanan dalam mana-mana skim persaraan dan anuiti tertangguh melayakkan anda mendapat pelepasan cukai sehingga RM3,000 semasa pemfailan cukai.

5. Yuran Pengajian

Bagi anda yang menyambung pengajian di institusi pengajian tinggi yang diiktiraf dan membayar sendiri yuran pengajian tanpa apa-apa
pinjaman pendidikan
, anda layak mendapat pelepasan cukai ini.

Anda boleh menuntut pelepasan cukai yuran pengajian diri sendiri sehingga RM7,000. Pengecualian cukai ini termasuk kursus upskilling atau self-enhancement dalam apa-apa bidang kemahiran yang diiktiraf.

6. Pengecualian Cukai SSPN (Skim Simpanan Pendidikan Nasional)

SSPN
 ini merupakan pelan simpanan yang disokong kerajaan untuk menggalakkan ibu bapa melabur dalam pendidikan tinggi anak-anak. Jika anda mempunyai anak dan anda melabur dengan SSPN, anda boleh mendapat pelepasan cukai sehingga RM8,000 (tabungan bersih) setahun.

Selain boleh nikmati pengecualian cukai, pelabur yang melabur dalam SSPN boleh menikmati
pulangan dividen
 yang kompetitif. Setakat ini, kadar dividen atau pulangan dalam tempoh beberapa tahun kebelakangan ini telah direkodkan pada kira-kira empat peratus.

7. Perbelanjaan Rawatan Perubatan dan Peralatan Berkaitan

Anda juga boleh menuntut pelepasan cukai sehingga RM8,000 untuk perbelanjaan perubatan bagi penyakit serius individu, suami, isteri anak termasuk rawatan kesuburan untuk diri sendiri dan pasangan. Selain rawatan perubatan ini, anda juga boleh nikmati pelepasan cukai untuk perkara-perkara berikut:

Rawatan perubatan penuh, ujian pengesanan COVID-19, pemvaksinan dan
pemeriksaan kesihatan mental
 atau konsultasi sehingga RM1,000;

Pembelian peralatan penyusuan (pembayar cukai wanita sahaja) sehingga RM1,000;

Pengecualian cukai untuk rawatan perubatan keperluan khas dan penjagaan ibu bapa sebanyak RM8,000; dan

Peralatan alat sokongan khas (individu/suami/isteri/anak/ibu bapa OKU sebanyak RM6,000.

8. Pelepasan Cukai Gaya Hidup LHDN

Anda dibenarkan menuntut pelepasan cukai gaya hidup sehingga RM5,000 di bawah kategori ini. Sebanyak RM2,500 pertama boleh dituntut untuk pembelian gaya hidup untuk pembelian bahan bacaan, pembelian komputer peribadi, telefon pintar, tablet, langganan internet, peralatan sukan dan bayaran keahlian gimnasium;

Sementara baki tambahan sebanyak RM2,500 lagi boleh dituntut untuk pembelian peranti gajet seperti komputer peribadi, telefon pintar dan tablet. Tambahan gaya hidup berkaitan aktiviti sukan (pembelian peralatan sukan, sewaan mana-mana fasiliti sukan, fi pendaftaran penyertaan pertandingan turut layak mendapat pengecualian cukai sebanyak RM500.

9. Perbelanjaan Pelancongan Domestik eFiling

Perbelanjaan melancong dalam negara turut tertakluk kepada
tax relief.
Anda boleh
 claim
 pelepasan cukai sehingga RM1,000 untuk perbelanjaan perjalanan domestik jika anda menginap di mana-mana premis berdaftar.

Selain itu, bayaran masuk ke pusat tarikan pelancongan dan pembelian pakej pelancongan domestik dengan ejen berdaftar turut termasuk.

10. Pelepasan Cukai Anak

Bagi pembayar cukai yang sudah berkahwin dan memiliki anak, berikut senarai pengecualian cukai anak untuk panduan anda:

Bagi anak yang belum berkahwin berumur 18 tahun dan ke bawah, anda layak membuat tuntutan sebanyak RM2,000;

Anak berumur 18 tahun dan ke atas (belum berkahwin, belajar sepenuh masa) pula, pengecualian cukai yang diperuntukkan adalah sebanyak RM2,000;

Anak berumur 18 tahun dan ke atas yang belum berkahwin dan sedang belajar di IPT peringkat Diploma dan ke atas di Malaysia, pengecualian cukai sebanyak RM8,000;

Pelepasan cukai yuran taman asuhan kanak-kanak/Tadika berdaftar (berumur 6 tahun dan ke bawah sebanyak RM3,000;

Pelepasan cukai anak kurang upaya sebanyak RM6,000;

Tambahan
 tax relief
 bagi anak kurang upaya (belajar di IPT peringkat Diploma dan ke atas sebanyak RM8,000.

11. Caruman dan Sumbangan Lain

Selain itu, bayaran pemasangan, sewa dan pembelian pengecas
kenderaan elektrik
 untuk kegunaan sendiri (termasuk sewa beli dan langganan) layak mendapat pengecualian cukai sebanyak RM2,500.

Manfaatkan Pelepasan Cukai, Isi e-Filing LHDN melalui MyTAX 2023

Proses untuk
declare
 cukai pendapatan dan
claim
 cukai pendapatan boleh dilakukan dengan mudah melalui sistem e-Filing LHDN online.
Isi e-Filing LHDN
 anda dengan merujuk
borang EA
 dan senarai pelepasan cukai ini. Penting untuk anda manfaatkan pelepasan cukai bagi membolehkan anda mendapat bayaran balik lebihan cukai yang telah dibayar.

Semak dan perhatikan senarai pelepasan cukai pendapatan untuk tahun taksiran 2022 sebelum anda isi e-Filing cukai pendapatan. Duit lebihan yang diterima ini boleh dimasukkan ke dalam
tabung simpanan kecemasan
 atau boleh digunakan untuk
pelaburan
. Namun begitu, perlu diingatkan bahawa senarai pelepasan cukai berubah-ubah dari tahun ke tahun.

Jadi, periksa dahulu sama ada perbelanjaan atau pembelian anda tertakluk pada pelepasan cukai sebelum membuat tuntutan. Selain itu, sekiranya anda ingin mendapatkan
insurans perubatan dan kesihatan
 bagi memaksimumkan pelepasan cukai anda, layari laman web Qoala untuk info lanjut. Qoala merupakan
platform perbandingan dan pembaharuan insurans terbaik
 di Malaysia.

Kongsi:


Teknik Elak Pembaziran di Bazar Ramadhan yang Berkesan

Setelah seharian seharian menahan lapar dan dahaga, sudah pastinya rambang mata ebaik tiba di bazar Ramadhan yang dimeriahi dengan pelbagai pilihan makanan dan juga minuman. Setiap satunya nampak sangat lazat dan keinginan untuk membeli banyak makanan membuak-buak. Kalau diikutkan nafsu, semuanya hendak dibeli. Jom ketahui beberapa teknik mudah untuk elak pembaziran di bazaar Ramadhan yang berkesan.

Table of Contents

Toggle

Tips Elak Pembaziran di Bazaar Ramadhan
Buat Senarai Makanan
Hadkan Duit Belanja
Satu Jenis Kuih Sehari
Elakkan Beli Minuman
Bawa Bekas Makanan Sendiri
Pulang Dengan Kadar Segera
Rancang Juadah Berbuka
Kirimkan Pesanan
Pergi Bazaar Apabila Waktu Hampir Berbuka
Tanya Terlebih Dahulu
Kesimpulan

Tips Elak Pembaziran di Bazaar Ramadhan

Ramai yang terlupa dalam bulan yang penuh barakah ini bukan sahaja sekadar menahan lapar dan dahaga. Malah, anda juga mengawal diri daripada melakukan pembaziran. Menurut data yang dikeluarkan oleh Perbadanan Pengurusan Sisa pepejal dan Pembersihan Awam, sebanyak 270,000 tan makanan telah dibazirkan sepanjang bulan Ramadhan pada setiap tahun.

Memang amat mudah untuk membeli makanan mengikut nafsu semata-mata. Namun, bukankah membazir itu amalan syaitan? Apabila berpuasa, semua makanan nampak sedap. Ikuti tips di bawah untuk elakkan pembaziran duit dan makanan:

Buat Senarai Makanan

Sebelum ke bazaar Ramadhan, senaraikan makanan dan minuman yang anda ingin beli di bazaar. Jika anda tidak membuat senarai, kebarangkalian untuk anda membazir duit adalah sangat tinggi. Ingat, pilih makanan dan minuman yang anda perlukan sahaja. Contohnya, tulis di atas sehelai kertas kecil atau lebih mudah di telefon bimbit dan pastikan anda kekal berdisiplin untuk mengikut senarai itu tanpa terbabas.

Hadkan Duit Belanja

Bila dah ada senarai makanan untuk dibeli di bazaar, langkah seterusnya adalah dengan membawa duit yang cukup-cukup sahaja mengikut anggaran harga yang telah anda kira mengikut senarai tadi. Elakkan bawa duit lebih. Ini kerana, jika anda bawa duit melebihi yang diperlukan daripada jumlah senarai makanan, kemungkinan besar anda akan membeli makanan yang lain semata-mata untuk menghabiskan duit yang ada pada tangan.

Selain itu juga, buat anda yang tidak menulis senarai makanan dan minuman, anda boleh hadkan duit untuk anda berbelanja di bazaar. Sebagai contoh, bawa duit RM10 sahaja ke bazaar untuk anda berbelanja. Jadi dengan duit yang sedikit di tangan, anda akan lebih cenderung untuk berjimat kerana hanya membawa jumlah duit yang sedikit.

Satu Jenis Kuih Sehari

Bazar Ramadhan boleh dikatakan pesta kuih muih. Sudah menjadi tradisi di sepanjang bulan Ramadhan untuk membeli kuih-muih sebagai manisan sewaktu berbuka puasa. Untuk anda yang ingin mengelakkan pembaziran daripada berlaku dan pada masa yang sama ingin merasa kesemua jenis kuih-muih tersebut, anda disarankan untuk membeli satu jenis kuih sehari. Dengan cara menukar jenis kuih ini, pembaziran dapat dielakkan dan anda juga boleh merasa pelbagai jenis kuih di sepanjang bulan Ramadhan ini.

Elakkan Beli Minuman

Jika berkunjung ke bazar Ramadhan, antara gerai yang sering menarik perhatian kita adalah gerai yang menjual pelbagai jenis air terutamanya air balang yang dimeriahkan dengan pelbagai warna dan perisa. Kita akan lebih mudah terpengaruh untuk membeli air kerana dahaga. Jika anda ingin berjimat, anda disarankan untuk bancuh sendiri air di rumah kerana dengan cara ini secara tidak langsung, dapat mengurangkan kos perbelanjaan.

Bawa Bekas Makanan Sendiri

Dengan membawa bekas makanan sendiri, anda secara tidak langsung sedang mengehadkan perbelanjaan anda mengikut bekas makanan yang anda bawa dari rumah. Kaedah ini bukan sahaja dapat mengelakkan pembaziran. Malah ia juga adalah satu inisiatif untuk mengurangkan penggunaan plastik pakai buang di bazaar Ramadhan.

Pulang Dengan Kadar Segera

Manusia kadang-kadang tewas dengan nafsu. Pantang nampak makanan yang sedap dan disusun rapi, nafsu boleh tergoda. Oleh itu, sebaik sahaja dah dapatkan makanan dan minuman yang anda senaraikan, segera pulang ke rumah bagi mengelakkan diri daripada membeli makanan yang tidak disenaraikan.

Rancang Juadah Berbuka

Bukan sahaja kita perlu rancang kehidupan atau perjalanan kita tetapi perancangan dalam bab makanan juga perlu. Bila anda rancang dan senaraikan menu untuk berbuka setiap hari, ia akan menjimatkan masa untuk berfikir malah, wang juga lebih terpelihara. Lebih mudah bila anda tahu apa yang anda mahu dan terus ke destinasi. Tak adalah kita membazir dengan membeli makanan yang tidak perlu.

Anggarkan berapa bajet anda untuk sehari supaya anda tidak membeli dengan berlebihan. Bila anda ada bajet, anda akan lebih peka dan beringat. Jika anda pilih untuk masak sendiri di rumah, pastikan anda rancang menu yang ingin dimasak dan pastikan bahan-bahan di dapur lengkap. Lebih menjimatkan jika bahan tersebut boleh digunapakai untuk beberapa jenis menu lagi dan mampu bertahan untuk beberapa hari. Jadi anda tak perlulah ke kedai untuk membeli bahan-bahan masakan setiap hari.

Kirimkan Pesanan

Sebenarnya lebih elok jika anda kirimkan sahaja juadah berbuka puasa kepada rakan-rakan, jiran atau ahli keluarga yang ingin ke bazaar Ramadhan. Dengan cara ini, ia akan menahan diri daripada membeli dengan banyak. Namun, elakkan daripada mengirimkan pesanan yang banyak. Cukuplah jika anda kirimkan satu atauke dua menu sahaja. Itu pun sudah cukup sangat untuk berbuka puasa. Dengan cara ini juga, anda tidak akan tergoda dengan jenis juadah lain yang ada di baazar kerana tidak dapat lihat dan bau.

Pergi Bazaar Apabila Waktu Hampir Berbuka

Elakkan diri daripada pergi ke bazaar Ramadhan di awal waktu. Ia akan membuatkan anda untuk membuat pelbagai pilihan dengan masa yang banyak. Apabila anda pergi ke bazaar apabila waktu hampir berbuka, ia akan memaksa anda untuk membuat keputusan dan pilihan dengan cepat dan singkat.

Tanya Terlebih Dahulu

Jika anda tinggal bersama keluarga, pastikan anda tanya keluarga anda terlebih dahulu tentang juadah berbuka. Jika anda tidak bertanya terlebih dahulu, dikhuatiri anda membeli makanan yang sama dan berlakulah pembaziran. Sekiranya ahli keluarga anda menginginkan menu yang sama, tak perlu beli terlalu banyak. Untuk elakkan pembaziran, beli satu juadah sahaja dan berkongsi antara satu sama lain.

Kesimpulan

Bazaar Ramadhan boleh dikatakan sebagai sebuah pesta makanan yang dimeriahi dengan pelbagai jenis makanan dan minuman yang enak. Tidak dinafikan, nafsu boleh menjadi membuak-buak setelah tiba di bazaar Ramadhan. Namun, bulan Ramadhan juga memerlukan kita mengawal nafsu daripada melakukan pembaziran yang tidak sepatutnya.

Firman Allah yang bermaksud, “Sesungguhnya orang-orang yang melakukan pembaziran itu adalah saudara-saudara syaitan, sedang syaitan itu pula adalah makhluk yang sangat kufur kepada Tuhannya.” (Al-Isra: 27). Perkataan bazar sangat dekat dengan ‘Bazarra’, istilah Arab yang bermaksud membazir.

Ramadhan mengajar kita untuk mensyukuri nikmat yang diberikan tanpa melakukan sebarang pembaziran. Segalanya bermula dari diri sendiri untuk mengawal nafsu daripada membeli makanan yang terlalu banyak dan tidak perlu. Cuba lakukan perubahan dan latih diri untuk tidak membazir,  bukan sahaja pada bulan puasa ini, malah pada setiap masa. Jika tidak bermula dari rumah, siapa lagi yang ingin mulakan?

Sampai di sini sahaja lah perkongsian
Qoala
. Semoga bermanfaat!

Nak dapatkan
insurans kereta terbaik
? Dapatkan di
Qoala
, mudah dan cepat!

Kongsi:


Pembentangan Bajet 2023 Malaysia, Ini Perkara Penting Anda Perlu Tahu

Menteri Kewangan, Tengku Datuk Seri Zafrul Tengku Abdul Aziz hari ini membentangkan Bajet 2023 di Dewan Rakyat dengan tema “Keluarga Malaysia, Makmur Bersama”. Pembentangan Bajet 2023 memfokuskan usaha kerajaan dalam mengukuhkan usaha pemulihan ekonomi serta persediaan menjaga kepentingan rakyat dalam berdepan ketidakstabilan ekonomi, kemungkinan kemelesetan global tahun hadapan serta menangani impak Covid-19.

7 Fokus Utama Bajet 2023: Ringkasan & Intipati Belanjawan 2023

Kerajaan memperuntukkan sebanyak RM372.3 bilion untuk Bajet 2023 berbanding peruntukan RM332.1 bilion dalam bajet tahun lepas dengan pendekatan 3R – responsif (
responsive
), bertanggungjawab (
responsible
) dan reformis (
reformist
). Bajet 2023 dirangka memberi tumpuan kepada empat agenda iaitu kesejahteraan rakyat, kelangsungan peniagaan, kemakmuran ekonomi dan kecekapan perkhidmatan kerajaan.

Bajet 2023 berdasarkan tiga bidang keutamaan – mengukuhkan momentum pemulihan ekonomi, mengukuhkan daya tahan ekonomi, dan melaksanakan pembaharuan menyeluruh dalam aspek ekonomi serta sosial bagi perniagaan, sektor keutamaan dan negara. Berikut merupakan antara fokus utama Bajet 2023 untuk rujukan anda:

Fokus 1: Kumpulan B40

Bajet 2023 akan memberi fokus kepada usaha melindungi kebajikan rakyat daripada golongan B40 seperti berikut:

Jabatan Kebajikan Masyarakat (JKM) telah menyediakan pelbagai bentuk bantuan bulanan kepada golongan miskin seperti Bantuan Warga Emas, Bantuan Kanak-kanak serta Bantuan Penjagaan OKU dan Pesakit Kronik Terlantar;

Nasib golongan susah diberi keutamaan dengan peruntukan sebanyak RM2.5 bilion pada tahun 2023;

Pemberian subsidi bil elektrik sehingga RM40 diperluas mengikut Pendapatan Garis Pendapatan (PGK) Makanan iaitu isi rumah berpendapatan RM1,169 ke bawah;

Bantuan Keluarga Malaysia: Bantuan
one-off
RM2,500 kepada isi rumah yang layak;

Bantuan tambahan RM500 kepada ibu atau bapa tunggal yang mempunyai anak tanggungan – ibu atau bapa tunggal layak menerima bantuan maksimum RM3,000;

RM1 bilion untuk Program Pembasmian Kemiskinan Tegar Keluarga Malaysia.

Fokus 2: Kumpulan M40

Bajet 2023 juga turut memberi keutamaan kepada golongan isi rumah kumpulan pertengahan. Kerajaan komited dalam usaha menambah pendapatan boleh guna yang boleh dimanfaatkan untuk golongan M40 seperti berikut:

Kadar cukai pendapatan individu pemastautin dikurangkan dua mata peratusan bagi pendapatan bercukai antara RM50,000 hingga RM100,000;

Inisiatif e-Pemula M40 akan dilaksanakan iaitu tawaran kredit e-Dompet sebanyak RM100 kepada kumpulan M40 berpendapatan tahunan kurang daripada RM100,000.

Fokus 3: Wanita dan Kanak-kanak

Kerajaan juga komited dalam memberi penekanan kepada golongan wanita dan kanak-kanak. Berikut antara fokus utama yang perlu diberi perhatian:

Tribunal Antigangguan Seksual akan ditubuhkan pada 2023 untuk menoktahkan segala bentuk gangguan seksual – Tribunal Antigangguan Seksual akan ditubuhkan pada 2023;

Bagi menangani isu kesihatan mental dan keganasan rumah tangga, Pusat Sokongan Sosial Setempat akan diperkukuh;

Kerajaan akan memperbanyak ujian saringan melalui subsidi ujian mamogram dan program saringan kanser serviks kepada kaum wanita dengan peruntukan RM11 juta;

RM235 juta dana pembiayaan untuk meningkatkan lebih ramai kapasiti peniagaan dalam kalangan wanita dan menambah baik strategi pemasaran – Skim Semarak-Nita BSN, Tekunita TEKUN, DanaNITA MARA, dan Biz Lady Bank Rakyat.

Suruhanjaya Sekuriti akan memperkenalkan program latihan khas untuk meningkatkan kemahiran wanita, memperkasa peranan wanita di peringkat kepimpinan korporat;

Menggalakkan wanita kembali bekerja setelah
career break
 – mengecualikan cukai pendapatan ke atas pendapatan yang diterima mulai tahun taksiran 2023 hingga 2028;

Kerajaan bersetuju melanjutkan
pelepasan cukai
 sehingga sehingga tahun taksiran 2024 sebanyak RM3,000 ke atas bayaran yuran TASKA dan TADIKA berdaftar.

Fokus 4: Golongan Belia

Selain itu, kerajaan turut memberi keutamaan kepada golongan belia. Antara manfaat yang diumumkan dalam pembentangan Bajet 2023 adalah seperti berikut:

Kerajaan akan menyediakan insentif penggajian di bawah PERKESO kepada majikan yang menggaji belia berumur 18 hingga 30 tahun yang menganggur lebih daripada tiga bulan;

RM305 juta tersedia sebagai kemudahan pinjaman khusus untuk menggalakkan
golongan belia berniaga
 melalui SME Bank, TEKUN, MARA, BSN dan Agrobank;

Kerajaan bersetuju menanggung bayaran bagi mendapatkan lesen teksi, bas dan e-hailing di bawah program MyPSV dan menanggung bayaran
ujian memandu lesen motosikal
 kelas B2 khusus untuk golongan B40;

e-Pemula akan diteruskan dengan menaikkan jumlah kredit kepada RM200.

Fokus 5: Perlindungan Sosial

Berikut merupakan antara manfaat yang diumumkan dalam pembentangan Bajet 2023 bagi aspek perlindungan sosial:

Kerajaan akan mula mewajibkan caruman SKSPS kepada semua sektor pekerjaan sendiri terutamanya sektor berisiko tinggi secara berperingkat;

Had caruman sukarela
KWSP
 akan dinaikkan daripada RM60,000 kepada RM100,000 setahun – untuk galakkan, Kerajaan meluaskan skop pelepasan cukai bagi premium
 insurans nyawa
 atau caruman takaful hayat untuk meliputi caruman sukarela kepada KWSP sehingga RM3,000;

Jumlah had pegangan
Amanah Saham Bumiputera (ASB)
 dan ASB2 dinaikkan kepada RM300,000 berbanding RM200,000.

Fokus 6: Kos Sara Hidup

Bagi kos sara hidup, berikut antara aspek yang diberi perhatian:

Kerajaan memperuntukkan lebih RM55 bilion khusus untuk subsidi, bantuan dan insentif.

Fokus 7: Pemilikan Rumah

Bajet 2023 juga turut memberi fokus kepada pemilikan rumah. Antara perkara yang boleh dimanfaatkan adalah seperti berikut:

Untuk menggalakkan
pemilikan rumah pertama
, duti setem bagi rumah bernilai RM500,000 ke bawah dikecualikan sepenuhnya hingga akhir tahun 2025;

Pengecualian
bayaran duti setem
 akan dinaikkan daripada 50 kepada 75 peratus sehingga 31 Disember 2023;

Pindah milik harta tanah
 atas dasar kasih sayang antara keluarga seperti daripada suami kepada isteri, bapa kepada anak atau datuk kepada cucu hanya dikenakan duti setem sebanyak RM10;

Peruntukan bagi bina baharu dan baik pulih rumah di luar bandar akan ditingkatkan, kadar siling bantuan bina baharu rumah turut dinaikkan;

Program Perumahan Rakyat (PPR)
 disediakan dengan peruntukan RM367 juta ringgit, Program Rumah Mesra Rakyat pula melibatkan pembinaan 4,250 unit rumah dengan peruntukan RM358 juta;

Syarikat Jaminan Kredit Perumahan (SJKP)
 menyediakan jaminan Kerajaan atas pinjaman perumahan terutamanya untuk membantu

peminjam tanpa pendapatan tetap seperti pekerja e-hailing;

Semoga perkongsian mengenai intipati Belanjawan 2023 atau Bajet 2023 ini boleh dijadikan panduan oleh rakyat Malaysia. Selain itu, jika anda mempunyai sebarang persoalan berkaitan
insurans kemalangan peribadi
, layari laman web Qoala untuk info lanjut. Bandingkan harga dan manfaat insurans kemalangan diri daripada beberapa syarikat insurans yang tersedia dan dapatkan perlindungan
insurans kemalangan diri terbaik
 dan komprehensif untuk perlindungan anda.

Kongsi:


Pengeluaran KWSP Akaun 2: Syarat Pengeluaran, Cara Keluarkan Duit KWSP

Ramai dalam kalangan pembeli rumah pertama yang tidak tahu bahawa anda boleh membuat pengeluaran KWSP Akaun 2 untuk beli rumah sebelum usia 50 atau 55 tahun. Beli rumah sendiri sememangnya menjadi idaman semua orang. Namun apabila memikirkan
kos beli rumah
 yang tinggi seperti kos pengurusan, bayaran
downpayment
 rumah,
renovate
 rumah
 dan sebagainya, kebanyakan orang berfikir banyak kali sebelum membuat keputusan.

Table of Contents

Toggle

5 Perkara Anda Perlu Tahu Sebelum Buat Pengeluaran KWSP Akaun 2 untuk Beli Rumah 2022
1. Kelayakan Permohonan Pengeluaran Akaun 2 untuk Beli Rumah
2. Syarat Pengeluaran KWSP Akaun 2
3. Jumlah Simpanan daripada Akaun 2 yang Layak Dikeluarkan
4. Cara Keluarkan Duit KWSP Akaun 2 untuk Rumah di Kaunter KWSP
5. Cara Pengeluaran KWSP Akaun 2 Online melalui i-Akaun

5 Perkara Anda Perlu Tahu Sebelum Buat Pengeluaran KWSP Akaun 2 untuk Beli Rumah 2022

Harga rumah yang kian meningkat dari tahun ke tahun menyebabkan ramai pembeli mengambil keputusan untuk keluarkan wang simpanan
KWSP
 bagi menampung sebahagian kos pembiayaan rumah.

Secara asasnya, kebenaran pengeluaran KWSP Akaun 2 membolehkan ahli membiayai
pembelian rumah pertama
. Ia bagi membolehkan ahli memiliki sekurang-kurangnya sebuah rumah untuk berlindung apabila menghadapi usia
persaraan
 nanti.

Artikel ini akan membincangkan tentang kelayakan permohonan, syarat pengeluaran KWSP Akaun 2, amaun yang layak untuk dikeluarkan serta perkara-perkara lain berkaitan pengeluaran KWSP untuk rumah.

1. Kelayakan Permohonan Pengeluaran Akaun 2 untuk Beli Rumah

KWSP membenarkan pengeluaran Akaun 2 bagi tujuan pembelian rumah. Sekiranya anda ingin beli rumah baharu dan ingin lakukan pengeluaran Akaun 2, berikut merupakan syarat kelayakan yang ditetapkan oleh pihak KWSP untuk tujuan ini:

Ahli KWSP bertaraf Warganegara Malaysia ATAU Bukan Warganegara;

Ahli belum mencapai umur 55 tahun pada tarikh permohonan;

Ahli masih mempunyai baki simpanan dalam Akaun 2 (minimum RM500).

2. Syarat Pengeluaran KWSP Akaun 2

Berikut merupakan syarat keluarkan KWSP yang ditetapkan bagi membolehkan ahli membuat pengeluaran untuk
beli rumah
:

Ahli bina atau beli rumah kediaman (jenis banglo, teres, berkembar, apartment, kondominium,
studio apartment
,
service apartment
,
townhouse
 atau SOHO, atau rumah kedai dengan unit kediaman);

Surat Perjanjian Jual Beli adalah tidak melebihi tiga tahun pada tarikh permohonan diterima oleh KWSP;

Tidak pernah membuat Pengeluaran Perumahan; ATAU telah membuat pengeluaran untuk
beli rumah pertama
 dan telah menjualnya atau melupuskan pemilikan dan kemudian membeli rumah kedua;

Ahli ingin membeli rumah yang telah diperoleh secara sewa beli daripada pihak yang dibenarkan oleh KWSP;

Ahli membeli tanah dan membina rumah di atasnya serentak secara pakej (tarikh perjanjian beli tanah dengan tarikh perjanjian bina rumah hendaklah dalam tempoh 6 bulan);

Ahli mengambil
pinjaman perumahan
 daripada institusi yang dibenarkan bagi tujuan bina atau beli rumah dengan mana-mana institusi kewangan seperti berikut:

Institusi kewangan yang dilesenkan di bawah Akta Perkhidmatan Kewangan 2013 atau Akta Perkhidmatan Kewangan Islam 2013;

Kerajaan Pusat / Negeri atau lain-lain agensi kewangan kerajaan;

Majikan ahli;

Koperasi / syarikat kerjasama yang berlesen (diluluskan oleh Suruhanjaya Koperasi Malaysia);

Syarikat Insurans berlesen yang diluluskan oleh Bank Negara Malaysia;

Pemberi pinjaman yang dibenarkan oleh KWSP; ATAU

Secara tunai.

Secara asasnya, ahli tidak layak memohon atau tidak melepasi syarat pengeluaran Akaun 2 KWSP sekiranya:

Membeli tanah atau lot tapak rumah sahaja;

Mengubahsuai, membaiki atau membuat kerja-kerja tambahan kepada rumah yang sedia ada;

Pemilikan harta tidak melalui transaksi jual beli;

Mengambil pinjaman berbentuk Overdraf;

Membeli rumah ketiga;

Membeli rumah di luar negara.

3. Jumlah Simpanan daripada Akaun 2 yang Layak Dikeluarkan

Anda mungkin tertanya-tanya sama ada anda layak untuk mengeluarkan semua atau sebahagian daripada amaun simpanan KWSP anda? Jadual di bawah mungkin boleh membantu anda mengetahui amaun Akaun 2 yang layak dikeluarkan untuk proses pembelian rumah.

Pembelian Rumah Individu

Perbezaan di antara harga rumah dengan jumlah pinjaman dan tambahan
10 peratus daripada harga rumah – (Harga SPA – Amaun Pinjaman) + (10% daripada Harga SPA); ATAU

Semua simpanan Akaun 2.

Pembelian Bersama Ahli Keluarga atau Individu Lain

Perbezaan di antara harga rumah dengan jumlah
pinjaman perumahan
 dan tambahan 10 peratus daripada harga rumah – (Harga SPA – Amaun Pinjaman) + (10% daripada Harga SPA); ATAU

Semua simpanan Akaun 2 pembeli berkaitan, tertakluk kepada amaun maksimum yang layak dikeluarkan.

Pinjaman Perumahan 100 Peratus

10 peratus daripada harga rumah; ATAU

Semua simpanan Akaun 2.

Pembelian  Rumah Secara Tunai/Tanpa Pinjaman

Harga rumah dengan tambahan 10 peratus daripada harga rumah; ATAU

Semua simpanan Akaun 2

4. Cara Keluarkan Duit KWSP Akaun 2 untuk Rumah di Kaunter KWSP

Untuk permohonan pengeluaran KWSP Akaun 2, ahli perlu hadir ke pejabat KWSP berhampiran bagi urusan pengecaman cap jari dan tujuan pengesahan permohonan KWSP pengeluaran rumah ini dibuat oleh pemilik akaun sendiri.

Dokumen Pengeluaran KWSP untuk Rumah

Bagi memudahkan urusan pengeluaran, anda perlu menyediakan dokumen yang diperlukan untuk pengeluaran KWSP Akaun 2. Meskipun begitu, pihak KWSP juga berhak meminta ahli mengemukakan apa-apa dokumen tambahan untuk pengeluaran KWSP dan menolak permohonan yang tidak lengkap dan tidak memenuhi syarat pengeluaran KWSP untuk rumah yang ditetapkan:

Borang Pengeluaran KWSP Akaun 2 untuk rumah atau Borang Pengeluaran KWSP 9C (AHL) (D5);

Salinan dokumen pengenalan diri (jika bukan pemegang Mykad);

Maklumat Akaun Bank (Ahli digalakkan membawa buku akaun bank atau salinan akaun semasa membuat permohonan);

Surat Perjanjian Jual Beli Rumah;

Borang KWSP 3 (pindaan) – jika pengecaman cap ibu jari gagal di kaunter/permohonan melalui pos;

Bukti Hubungan (sekiranya melibatkan pembelian bersama dengan pasangan, ahli keluarga, ibu bapa atau adik-beradik).

5. Cara Pengeluaran KWSP Akaun 2 Online melalui i-Akaun

Selain itu, selari dengan era digitalisasi, urusan pengeluaran duit KWSP juga boleh dilakukan secara
online
 melalui i-Akaun KWSP. Jika anda belum berdaftar, anda boleh ikuti cara keluar duit KWSP seperti berikut:

Cara Daftar i-Akaun KWSP

Berikut panduan pendaftaran i-Akaun KWSP untuk panduan anda:

Daftar i-Akaun di mana-mana kiosk atau kaunter KWSP yang berdekatan – anda akan menerima ID pengguna dan kata laluan sementara;

Kemudian, layari
laman web KWSP
 dalam tempoh 30 hari daripada tarikh anda menerima ID pengguna dan kata laluan sementara;

Klik butang
Log Masuk
 di bahagian atas kanan, dan pilih
Ahli
.

Masukkan ID pengguna sementara yang diterima, kemudian tekan butang
 Teruskan
;

Masukkan kata laluan yang diterima semasa pendaftaran dan tekan butang
Log Masuk
;

Terma & Syarat akan dipaparkan, pilih
Setuju
 dan kemudian tekan
Teruskan
;

Anda akan dibawa ke halaman Pengaktifan i-Akaun. Anda perlu menukar kata laluan sendiri dan pilih gambar dan ungkapan rahsia bagi tujuan keselamatan.

Selesai.

Cara Keluarkan Duit KWSP Akaun 2 Online

Setelah selesai pendaftaran, ahli boleh ikuti langkah ini untuk keluarkan duit KWSP bagi tujuan pembelian rumah:

Log Masuk
, kemudian pergi ke halaman
Withdrawal
/Pengeluaran
;

Tekan butang
New Application
 atau
Permohonan Baharu
 untuk memulakan proses permohonan.

Tempoh pengeluaran KWSP Akaun 2: Bayaran akan dikeluarkan dan dibayar kepada pemohon dalam tempoh 15 hari selepas permohonan dibuat dengan syarat dokumen yang lengkap dikemukakan.

Semakan permohonan boleh dibuat dengan melihat kepada transaksi dalam i-Akaun KWSP ahli.

Semoga perkongsian ini boleh membantu anda sekiranya anda ingin lakukan pengeluaran simpanan daripada Akaun 2 KWSP untuk beli rumah baharu anda tidak kira sama ada
beli rumah
subsale
 atau beli rumah baharu. Selain itu, sekiranya anda sedang mencari
insurans rumah terbaik
 dan komprehensif untuk anda, layari laman web Qoala untuk info lanjut. Qoala merupakan platform
 insurans di Malaysia
 yang menyediakan pelbagai jenis insurans dengan jaminan proses beli insurans yang selamat, berpatutan dan mudah.

Kongsi: